qundao/data-zh-poetry huggingface dataset:
忆陜西
作者：玄烨
朝代：清

长安城阙昔曾游，黄水名山宛在眸。清渭东流流自在，阳关远去去何休。民稠地险人难化，谷贱年丰信有收。衰老无能再一览，缅怀西顾愈添愁。秦岭河西风俗淳，尚馀刚劲气难驯。宽严相济毋偏执，教养兼施在体仁。官久每闻滋反覆，吏新未晓作陶甄。小诗自觉乏文丽，可尽衷肠对士民。
忆陜西·其一
作者：玄烨
朝代：清

长安城阙昔曾游，黄水名山宛在眸。清渭东流流自在，阳关远去去何休。民稠地险人难化，谷贱年丰信有收。衰老无能再一览，缅怀西顾愈添愁。
忆陜西·其二
作者：玄烨
朝代：清

秦岭河西风俗淳，尚馀刚劲气难驯。宽严相济毋偏执，教养兼施在体仁。官久每闻滋反覆，吏新未晓作陶甄。小诗自觉乏文丽，可尽衷肠对士民。
忧旱忆民事作
作者：玄烨
朝代：清

仲夏炎曛盛，德凉时未和。骄阳因六事，亢旱最三河。民以食为重，天将风更多。忧勤难暇顾，惟诵悯农歌。
念淮扬居民特留漕粮二十万以济之回銮之日复谆谕所司使布实惠
作者：玄烨
朝代：清
体裁：古风

广厦岂不乐，何事驾飞舻。意惟悉民隐，遑问历道途。淮扬皆巨郡，地本号饶腴。居人百万家，土狭滨众湖。禾麦苟不登，老幼日待餔。恩意宜渥沛，拯济留天储。实惠布州邑，远迩均有无。谆谕严再三，毋徒饱吏胥。茅屋有起色，比户充黍稌。愿兹瘠壤农，皞皞跻唐虞。
怀来示皇太子
作者：玄烨
朝代：清
体裁：七言绝句

春初夙驾回当暑，探尽黄流岸曲纡。只为敉宁筹远驭，不辞烦苦历征途。
总兵刘汉业补授肃州因地远职重特书御制诗截句一首赐之以奖武职惜兵爱民之意也
作者：玄烨
朝代：清

此去阳关路八千，总戎远镇碛沙边。欲知营伍精兵法，遐迩怀柔似御前。
恭上太皇太后万寿诗二首
作者：玄烨
朝代：清

和风瑞气满帘栊，慈寿无疆祝上宫。喜得万方同孝养，千秋福德并苍穹。透户卿云接御香，彤墀新柳拜韶阳。宫中尧舜兼文母，恭捧南山万寿觞。
恭上太皇太后万寿诗二首·其一
作者：玄烨
朝代：清

和风瑞气满帘栊，慈寿无疆祝上宫。喜得万方同孝养，千秋福德并苍穹。
恭上太皇太后万寿诗二首·其二
作者：玄烨
朝代：清

透户卿云接御香，彤墀新柳拜韶阳。宫中尧舜兼文母，恭捧南山万寿觞。
恭谒孝陵
作者：玄烨
朝代：清

玉殿寒松秘，秋霜落树枝。缅怀文武业，创立太平基。晓色星辰动，晴光日月垂。望陵愁不断，孝思起深悲。
恶繁华
作者：玄烨
朝代：清

村野无知太古风，心依先进是吾衷。不须问到繁华乐，愿与生民溯受中。
惠泉
作者：玄烨
朝代：清

寒云覆树昔年经，再品山泉到此亭。春水一犁农事足，喜看膏雨遍郊坰。
慈宁宫问太皇太后安
作者：玄烨
朝代：清

定省深宫曙气催，承恩献寿捧霞杯。晨昏敬睹慈颜豫，不尽欢欣踊跃回。
憩小凌河
作者：玄烨
朝代：清

河水流不息，昼夜去涓涓。昔为征战地，今是豫游年。驻马孤岑外，移舟古岸前。残阳下新柳，约略见春妍。
懋勤殿古干梅
作者：玄烨
朝代：清

宫梅先发上林枝，淡白含芳窈窕姿。若待春风吹律暖，影随朝日乐雍熙。
懋勤殿读尚书至无逸篇有作
作者：玄烨
朝代：清

元化斡四运，淑景催芳年。乾乾总万几，寸阴惜屡迁。绨几散瑶帙，阿阁飏炉烟。澄怀求至理，孔壁存遗编。公旦训无逸，则古多所宣。言念小民依，田功稼穑先。天命良匪易，敬德省厥愆。法戒备近王，炯炯斧扆前。寤寐思古人，千祀精意传。端居不遑暇，三复期勉旃。
戏作回文
作者：玄烨
朝代：清

年丰足雨和时，谷贱家家展眉。专意民安物阜，先为德广恩施。
戏题千里眼
作者：玄烨
朝代：清

欲穷视远目，旷渺有无中。体认全凭准，遐观约略同。虽依双镜力，独用一瞳功。不重西来巧，清明本在躬。
戏题自鸣钟
作者：玄烨
朝代：清

昼夜循环胜刻漏，绸缪宛转报时全。阴晴不改衷肠性，万里遥来二百年。
戒坛卧松
作者：玄烨
朝代：清

苍松卧如龙，蜿蜒鳞鬣古。肤寸起山云，用汝作霖雨。
所过松山杏山大凌河皆圣祖用武之地有述
作者：玄烨
朝代：清
体裁：七言律诗

松杏山头野草黄，朔风凄紧下前冈。云屯虎旅新行在，地著龙兴旧战场。壁垒寻来馀气色，田畴耕处拾刀鎗。恢弘圣绪存遗迹，东海洋洋祖德长。
抚宁
作者：玄烨
朝代：清

辇路平铺孤屿东，日华升处海云红。忽听百舌春啼巧，尽在苍条古木中。
抵宁夏
作者：玄烨
朝代：清
体裁：七言律诗

面水依山古朔方，巡行葆羽下岩疆。戍楼虽设无传警，甲士皆精力挽强。实政安人遵道德，霸图拓宇说金汤。当年统万真誇诞，何似于今控制长。
拟田家春日
作者：玄烨
朝代：清

芳晨麦陇布风和，片片如云万亩坡。忽睹远村垂柳处，喧声颇觉住人多。
挽大行皇后诗四首·其一
作者：玄烨
朝代：清

月掩椒宫叹别离，伤怀始觉夜虫悲。泪添雨点千行下，情割秋光百虑随。雁断衡阳声已绝，鱼沈沧海信难期。繁忧莫解衷肠梦，惆怅销魂忆昔时。
挽大行皇后诗四首·其三
作者：玄烨
朝代：清

音容悲渐远，涕泪为谁流。女德光千祀，坤贞应九州。凉风销夜烛，人影散琼楼。叹此平生苦，频经无限愁。
挽大行皇后诗四首·其三
作者：玄烨
朝代：清

音容悲渐远，涕泪为谁流。女德光千祀，坤贞应九州。凉风销夜烛，人影散琼楼。叹此平生苦，频经无限愁。淅沥动秋声，中心郁不平。离愁逢叶落，别恨怨蛩鸣。寂寂瑶斋隔，沈沈碧海横。玉琴哀响辍，宵殿痛残更。月掩椒宫叹别离，伤怀始觉夜虫悲。泪添雨点千行下，情割秋光百虑随。雁断衡阳声已绝，鱼沈沧海信难期。繁忧莫解衷肠梦，惆怅销魂忆昔时。交颐泪洒夕阳红，徒把愁眉向镜中。露冷瑶阶增寂寞，烟寒碧树恨西东。旧诗咏尽难回首，新月生来枉照空。鸾影天涯无信息，断弦声在未央宫。
挽大行皇后诗四首·其二
作者：玄烨
朝代：清

交颐泪洒夕阳红，徒把愁眉向镜中。露冷瑶阶增寂寞，烟寒碧树恨西东。旧诗咏尽难回首，新月生来枉照空。鸾影天涯无信息，断弦声在未央宫。
挽大行皇后诗四首·其四
作者：玄烨
朝代：清

淅沥动秋声，中心郁不平。离愁逢叶落，别恨怨蛩鸣。寂寂瑶斋隔，沈沈碧海横。玉琴哀响辍，宵殿痛残更。
挽总督赵宏燮
作者：玄烨
朝代：清

四十馀年抚近京，旗民称善政和平。保全终始君恩重，奄逝悲凉众涕盈。不畏刁顽持法纪，久司锁钥务精明。官方仍在归泉壤，节钺空悬揽辔情。
支硎山
作者：玄烨
朝代：清
体裁：七言绝句

龙池东北古支硎，石室寒泉句可听。想得雨馀悬瀑布，飞流界破数峰青。
收复岳州作
作者：玄烨
朝代：清

聿予凉薄莅洪荒，遂使巨慝乱天常。东南黎庶苦纷扰，几年戎马蹂疆场。临轩重简亲藩出，军威万里风雷疾。肆伐原因讨不庭，专征大义昭星日。卧榻安容有悖狂，太阿岂好弛纪律。再敕元臣佩虎符，戈矛刬地生寒栗。铁骑骁腾拥楚云，霓旌闪烁连江濆。七泽三湘据冲要，楼船璧垒屯诸军。一时将士尽忿激，人人都愿成功勋。悬知叛逆众所恶，直须吹气清妖氛。顾此生灵负何罪，流离转徙多饥馁。处处田畴芜不耕，年年桑柘无人采。闻说荒榛遍野庐，还伤老弱填江海。每念边陲一怃然，立身天地惭主宰。未忍加兵戕我民，深宫宵旰勤五载。五载踌躇常恭默，会当灭此乃朝食。旗捲闽疆甲士降，阵开百粤坚城尅。已见怀光伏冥诛，更看元济成俘䤋。鼙鼓旌旄定岳阳，雕戈金镞清区域。指顾能收六诏烟，宣恩早布招徕德。书奏传来慰两宫，乂安社稷开鸿濛。翼翼小心恒敬慎，敢忘继述在朕躬。期与宰司百执事，共相砥砺克厥终。
新柳
作者：玄烨
朝代：清

畿内柳丝未出黄，江南柳色已成行。郁金枝上啼莺早，积翠河边待夕阳。
新秋
作者：玄烨
朝代：清

虫声咽晚凉，云敛天涯外。何处寻高山，知音在一会。
无锡小民以羔羊惠酒争献御舟笑而遣之
作者：玄烨
朝代：清

自昔君门隔九阍，如何草野得攀援。多因爱此元元切，忘分公然学负暄。
无锡惠山之作
作者：玄烨
朝代：清

花尽春残一径深，清流长惹百年心。溪边鸟语锡山麓，坐对梧楸叹碧林。
日月无私能广运
作者：玄烨
朝代：清

春寒暗解消冰势，膏澍新添助发生。绣壤已看随处润，柴扉共乐及时耕。运筹普被群黎广，宵旰先思积粟盈。每览前村童叟悦，枫宸少慰白须情。
日讲毕同翰林张英高士奇励杜讷看荷
作者：玄烨
朝代：清

千队芙蓉太液池，迎薰初散讲筵时。螭头绝胜金莲烛，自有清香送晓飔。
早御稻
作者：玄烨
朝代：清

紫芒半顷绿阴阴，最爱先时御稻深。若使炎方多广布，可能两次见秧针。
早秋新霁
作者：玄烨
朝代：清

卷幕过新雨，披襟纳好风。馀霞明远岫，倒景射晴虹。稼穑丰年足，乾坤爽气同。高天云断处，历历见初鸿。
早起看雪
作者：玄烨
朝代：清

凛冽朔风舞雪，逶迤静夜高眠。起听芸窗万籁，依然寻句韦编。
时乏水于山坡得泉志喜
作者：玄烨
朝代：清

麾兵深入贼巢边，斯地从来乏水泉。报道六军齐饮马，清流山畔忽涓涓。
时巡近郊悯农事有作
作者：玄烨
朝代：清

芳郊景物丽，淑气扇暮春。灵雨应良节，光风薄嘉辰。省耕已届候，夙驾方来巡。前驱列式道，羽卫罗钩陈。时有田间子，荷耒披车尘。讥诃勿频数，疾苦当咨询。千耦幸终亩，二釜犹悬囷。穮蓘尔勤动，痌瘝予隐亲。赒赐出泉府，拊循属官臣。行潦有挹器，冽井无枯津。所惠良未遍，嗛嗛愧斯人。
星出归营
作者：玄烨
朝代：清

皎皎星河路向西，将归玉帐渡山溪。羽林扈从皆雄将，扫靖烟尘万马齐。
春
作者：玄烨
朝代：清

旭日含新淑，春光覆满屋。东皇转岁华，融气杂山谷。
春夜
作者：玄烨
朝代：清

玉炉烟霭尽，夜静百花香。曙气浮丹陛，春光拂象床。
春夜月
作者：玄烨
朝代：清

晚来风景丽，初晴月色辉。胧胧穿竹树，照耀满宫帏。
春寒梅迟
作者：玄烨
朝代：清

化工节候递推移，长养生生雨露垂。雪冷梅惊频吐萼，春迟柳怯未飏丝。阳禽北向还应早，林雀群争若有知。和气停云今夕晚，走桥明月赋新词。
春寒轸念将士
作者：玄烨
朝代：清

大漠春残雪尚飞，从征车马正騑騑。风回沙路迷金勒，寒送冰花上铁衣。每念折冲凭士气，况从绝徼奉天威。六军同奋赳桓志，伫见睛曛满翠旂。
春幸
作者：玄烨
朝代：清

载阳节候爱春和，宾日中衡社后过。东作勤耕劳众力，西成有穫广农科。官箴先戒关河固，节钺曾经岁月多。正已清心倡庶吏，宣恩莫使政烦苛。
春归
作者：玄烨
朝代：清

勿讶春归速，还因冷觉迟。烟寒榆荚落，雨逐柳黄移。惜景勤经学，怡情喜恊时。惠风虽曰尽，长养已相随。
春日
作者：玄烨
朝代：清

佳气山川浃地行，物随节候变初晴。雪消树底花争发，冰泮池头草欲生。
春日内苑赐宴诗并序
作者：玄烨
朝代：清

春深内苑里，珍席宴群臣。蝶向双檐舞，花飞复阁新。和羹期上佐，调鼎协洪钧。萧鼓欢无极，芳年醉此辰。
春日即事
作者：玄烨
朝代：清

最盛芳春育物多，仲阳孳茂野烟和。岂辞宵旰求民隐，益守平成免赋苛。望杏敦耕迎淑气，瞻蒲劝稼播嘉禾。中畴社鼓声相应，敷惠元元载路歌。
春日有所思二首
作者：玄烨
朝代：清

淡抹浓妆总是新，白须慵懒度三春。若非碌碌红尘縳，近得清心养谷神。叠叠愁肠无日舒，春风细雨绿芳初。诗中乏兴疑新句，自问何伤露地居。
春日有所思二首·其一
作者：玄烨
朝代：清

淡抹浓妆总是新，白须慵懒度三春。若非碌碌红尘縳，近得清心养谷神。
春日有所思二首·其二
作者：玄烨
朝代：清

叠叠愁肠无日舒，春风细雨绿芳初。诗中乏兴疑新句，自问何伤露地居。
春日观花
作者：玄烨
朝代：清

枝上流莺早，千红万紫香。气融催景丽，风过递年芳。秾李花犹浅，垂杨叶未长。涧中春溜发，疑是奏笙簧。
春日郊行
作者：玄烨
朝代：清

春殿晴云绕，銮舆出禁闱。桃花临紫陌，柳叶暗青旂。宿雨能清跸，和风早拂衣。马嘶驰道远，满地尽芳菲。
春日郊行示地方官
作者：玄烨
朝代：清

警跸幸畿南，中和慰闾里。千村静路尘，淑气遍远迩。每春来此地，黎庶尽安康。尚德先宽政，官僚勉直方。春蒐省耕种，莫误农桑时。假寐羹墙睹，殷勤意在兹。牧民寄所重，授钺赖宣风。曩昔官箴在，开诚上下同。平成多历年，生齿既蕃庶。惟食在天时，轻徭民自豫。案读五经义，遐观四海图。缅怀洙泗训，期共乐天衢。
春日郊行示地方官·其一
作者：玄烨
朝代：清

警跸幸畿南，中和慰闾里。千村静路尘，淑气遍远迩。
春日郊行示地方官·其三
作者：玄烨
朝代：清

春蒐省耕种，莫误农桑时。假寐羹墙睹，殷勤意在兹。
春日郊行示地方官·其二
作者：玄烨
朝代：清

每春来此地，黎庶尽安康。尚德先宽政，官僚勉直方。
春日郊行示地方官·其五
作者：玄烨
朝代：清

平成多历年，生齿既蕃庶。惟食在天时，轻徭民自豫。
春日郊行示地方官·其六
作者：玄烨
朝代：清

案读五经义，遐观四海图。缅怀洙泗训，期共乐天衢。
春日郊行示地方官·其四
作者：玄烨
朝代：清

牧民寄所重，授钺赖宣风。曩昔官箴在，开诚上下同。
春昼二首
作者：玄烨
朝代：清

液池冰泮后，阿阁燕来初。昼转铜壶漏，春添玉案书。晴丝烟乍捲，花雾绮还舒。万象生成意，欣欣各自如。亭午朝初暇，方春候转佳。惠风来上巳，迟日丽中街。莺语频迁树，花阴半映阶。所期凝庶绩，永使万邦怀。
春昼二首·其一
作者：玄烨
朝代：清

液池冰泮后，阿阁燕来初。昼转铜壶漏，春添玉案书。晴丝烟乍捲，花雾绮还舒。万象生成意，欣欣各自如。
春昼二首·其二
作者：玄烨
朝代：清

亭午朝初暇，方春候转佳。惠风来上巳，迟日丽中街。莺语频迁树，花阴半映阶。所期凝庶绩，永使万邦怀。
春晓
作者：玄烨
朝代：清

夜短正宜眠，又闻天色晓。临门亲政务，岂厌事多少。
春晴舟中作
作者：玄烨
朝代：清

野水漫漫野岸长，几行嫩柳带斜阳。不知春色来多少，但觉飞花处处香。
春水满四泽
作者：玄烨
朝代：清

条风拂春水，碧涨绕烟岑。梅萼先知暖，林梢渐覆阴。柳舒鸣好鸟，渚静习时禽。韶景融和处，潜窥造化心。
春盘
作者：玄烨
朝代：清

小摘园中露，新香糁作羹。岁和欣有兆，甘菜已春生。
春行
作者：玄烨
朝代：清

千红艳，万紫鲜，频催须鬓方寸悬。桃火柳烟恐荡志，吟风弄月禁狂颠。案牍惟勤被景牵，逢春又恶斗芳妍。礼乐诗书海岳编，进德修业须钻研。昙云寂灭沦王道，老氏无为徒苟延。致知端赖格物先，次第由来性理篇。性理无私天地宣，太极乾坤未画前。敬承执中授受远，勿替心传思永年。
春行
作者：玄烨
朝代：清

爱此融融养育多，平原高下识恩波。虽然迅速春难住，四季何尝离太和。
春雪
作者：玄烨
朝代：清

三冬望雪意殷殷，积素春来乱玉纹。农事东畴堪播植，勤民方不愧为君。
春风扇微和
作者：玄烨
朝代：清

雪消山露背，泉暖日暄波。荡涤甘言疾，澄清无妄疴。淑气来春甸，和风慰悯农。东郊滋土润，云尽显诸峰。
春风扇微和·其一
作者：玄烨
朝代：清

雪消山露背，泉暖日暄波。荡涤甘言疾，澄清无妄疴。
春风扇微和·其二
作者：玄烨
朝代：清

淑气来春甸，和风慰悯农。东郊滋土润，云尽显诸峰。
昭仁殿
作者：玄烨
朝代：清

雕梁双凤舞，画栋六龙飞。崇高惟在德，壮丽岂为威。
昭君墓
作者：玄烨
朝代：清
体裁：五言排律

南北分天地，存亡见庙谟。含悲辞汉主，挥泪赴匈奴。目睹当年冢，心怀四海图。葆旌巡远徼，藩落效驰驱。欲笑和亲失，还嫌饵术迂。开诚示异族，布化越荒途。漠漠龙沙际，寥寥雁塞隅。偶吟因有触，意独与人殊。
是夜对月再成绝句
作者：玄烨
朝代：清

明月中秋节，驰书海外来。自今天汉上，万里烟云开。
显通寺
作者：玄烨
朝代：清

兰若翠微重，诸天第一峰。金轮开汉日，紫府觅仙宗。雪映交窗迥，云封阁道浓。夕阳松影外，处处报疏钟。
晓发古北口望雾灵山
作者：玄烨
朝代：清

流吹凌晨发，长旓出塞分。远峰犹见月，古木半笼云。地迥疏人迹，山回簇马群。观风当夏景，涧草自含薰。
晓发嘉兴
作者：玄烨
朝代：清
体裁：五言律诗

数里城依水，千门路向田。菜塍无近远，桑岸互绵连。土沃勤为最，年丰俭欲先。云开林野秀，初日上行旃。
晓发维扬顺风扬帆午馀已过秦邮
作者：玄烨
朝代：清

傍晓发芜城，风帆疾如驶。晚照半平湖，舟行百馀里。
晓发芦沟
作者：玄烨
朝代：清

有闰春深淑景迟，长桥冰泮未流澌。徘徊风景思畴昔，千里金堤保旧规。
晓发虚谷
作者：玄烨
朝代：清

帷宫雨后纳新凉，虚谷风来百草香。万里晴云任舒卷，凭高但见碧天长。
晓寒念将士
作者：玄烨
朝代：清
体裁：七言绝句

长河冻结朔风攒，带甲横戈未即安。每见霜华侵晓月，最怜将士不胜寒。
晓望·其一
作者：玄烨
朝代：清
体裁：七言绝句

喜看西北静烟氛，饮至归来息我军。向晓马头遥指处，日光拥出万重云。
晓望·其二
作者：玄烨
朝代：清
体裁：七言绝句

郊圻渐近快时晴，四望关山晓气清。边徼往来非得已，驱除总为计生成。
晓起再赋
作者：玄烨
朝代：清
体裁：五言律诗

胜地堪修禊，斯亭乃得名。颇饶松竹趣，无待管弦声。一水涵天象，三阳畅物情。政馀耽静赏，吟罢听流莺。
晓起再赋
作者：玄烨
朝代：清

胜地堪修褉，斯亭乃得名。颇饶松竹趣，无待管弦声。一水涵天象，三阳畅物情。政馀耽静赏，吟罢听流莺。
晓起山路口号
作者：玄烨
朝代：清

荒屋山中月色阑，秋高边塞正风寒。羊肠石道临泉水，已静人声足旷观。
晓过宁远
作者：玄烨
朝代：清

孤城临巨野，旧烈忆西征。破垒荆榛满，村鸡向晓鸣。
晚到河间太皇太后使人送乳饼食物
作者：玄烨
朝代：清

綵斿晚驻瀛州道，忽报铜龙骑使来。心识慈怀同日照，口传温语逐阳回。松脂似截盘中玉，绮食初和鼎内梅。两月几虚甘旨奉，归程欲听晓钟催。
晚夏偶成
作者：玄烨
朝代：清

青榛方作粒，郁李渐微红。草药迷香径，荷花待晚风。莫愁秋雨近，且望岁时丰。倚槛频观稼，银须一老翁。
晚春游幸感怀
作者：玄烨
朝代：清

岸花芳且落，树木含春光。思赏肠应断，长怀万古伤。
晚眺
作者：玄烨
朝代：清
体裁：五言律诗

军门延夕眺，云气澹遥天。古塞千峰月，平沙万幕烟。旌旗寒色壮，刁斗晚风传。衅甲从今始，功成靖朔边。
晚经淮阴
作者：玄烨
朝代：清

淮水笼烟夜色横，栖鸦不定树头鸣。红灯十里帆樯满，风送前舟奏乐声。
晚过吴江
作者：玄烨
朝代：清

垂虹蜿蜒跨长波，画戟牙樯薄暮过。灯火千家明似昼，好风好雨祝时和。
晚过李靖庵二首
作者：玄烨
朝代：清

两崖石壁出秋云，野草寒林有鹿群。古刹斜阳人寂寂，香烟飘处杂纷纭。苍茫绝顶树参差，落日还营过竹篱。念及凌烟留姓字，独于古壁一题诗。
晚过李靖庵二首·其一
作者：玄烨
朝代：清

两崖石壁出秋云，野草寒林有鹿群。古刹斜阳人寂寂，香烟飘处杂纷纭。
晚过李靖庵二首·其二
作者：玄烨
朝代：清

苍茫绝顶树参差，落日还营过竹篱。念及凌烟留姓字，独于古壁一题诗。
景山春望
作者：玄烨
朝代：清

云霄千尺倚丹邱，辇下山河一望收。凤翥中天连紫阙，龙蟠北极壮皇州。烟生沆瀣春初丽，露湿芙蓉翠欲流。却向闾阎看蔀屋，崇高还廑庙堂忧。
景山积雪侍卫下趋如飞
作者：玄烨
朝代：清

凭高纵远览，积雪明山峰。直下数千尺，飞腾跨玉龙。
景州观开福寺塔
作者：玄烨
朝代：清

涌塔高凌汉，穹隆拱法筵。虚铃含远籁，密宇绕寒烟。不问三车法，空劳七宝悬。偶过成小憩，漫比布金田。
晾鹰台
作者：玄烨
朝代：清

清晨漫上晾鹰台，八骏齐登万马催。遥望九重云雾里，群臣就景献诗来。
晾鹰台集蒙古诸部落慰劳遣之
作者：玄烨
朝代：清

秋尽高原霁景清，远人马首颂巡行。九经自重怀柔意，欲使遐陬识治平。
暑将退
作者：玄烨
朝代：清

歊蒸少退解烦忧，白发苍颜万里愁。触物方知开造化，閒来更觉有源流。倒垂树影河边水，悬挂波声岸上楼。分外并无着意处，惟将周易静中求。
暮秋重出居庸关
作者：玄烨
朝代：清
体裁：七言绝句

乱榆丛柳未经霜，峻岭崇峦晓色苍。峡里细泉流不竭，仍闻太古韵铿锵。
曩因见雁念征南将士曾题截句今禁旅凯旋闻雁再作
作者：玄烨
朝代：清

上林秋晓净烟霏，每听征鸿忆授衣。此日诸军齐奏凯，衔书不用更南飞。
月
作者：玄烨
朝代：清

影送楼台照水明，金波荡漾远含清。西山色净云初散，南苑风和令正行。
月夜登燕子矶
作者：玄烨
朝代：清
体裁：五言律诗

石势疑飞动，江涛足下看。天空来皎月，风定敛奔湍。绿树灯光乱，苍厓夏夜寒。经过睹形胜，往往驻鸣銮。
月来香
作者：玄烨
朝代：清

月色东升候晚明，金风初到吐芳英。忽闻香扑纱帷近，更觉游仙梦转清。
朕亲统六师至宁夏驻跸二十日遍观地势游览山形城之东南有巽湖水最清偶尔得野鸭一只羽毛滋润黄头紫背胸白翅短与他处所有回然不同业已忘矣今经十五载忽于画中又见此禽因而有感故援笔以记
作者：玄烨
朝代：清

七边曾历贺兰山，塞北咽喉最险关。叠翠崖峦人迹灭，堆沙道路柏林攀。汉渠遥转唐渠会，浊水先流清水湾。野鸟閒栖犹得静，吾今自睹二毛斑。
朕偶至潭柘览老和尚照福画像因而有感故作诗赐之
作者：玄烨
朝代：清

法像俨然参涅槃，皆因大梦住山间。若非明镜当台语，笑指真图并戒坛。
朕每至南方览景物雅趣川泽秀丽者靡不赏玩移时也虽身居九五乐佳山水之情与众何异但不至旷日迟久有累居民耳所以一目即过者亦恐后人错借口实而不知所以然也至于茱萸湾之行宫乃系盐商百姓感恩之诚而建起虽不与地方官吏但工价不下数千尝览汉书文帝惜露台百金后世称之况为三宿所费十倍于此乎故作述怀近体一首以自警又粘之壁间以示维扬之众
作者：玄烨
朝代：清

又驻塔湾见物华，先存蔀屋重桑麻。惠风遍拂维扬市，沛泽均沾吴越家。作鉴道君开艮岳，长嘘炀帝溺琼花。浇胸经史安邦用，莫遣争能纵欲奢。
朕自幼不喜厚味今年登古稀深知粗食软足以颐养天和有人进蒌蒿苦麻者因而书怀
作者：玄烨
朝代：清

淡泊生津液，清虚乐有馀。鬓霜惭薄德，神惫恐高誉。苦好山林趣，深耽性道书。山翁多耄耋，粗食并园蔬。
望华山
作者：玄烨
朝代：清

一月风霜尘土中，忽看翠盖拥三峰。汉廷金掌今应笑，惟有华巅并古松。
望岱忆旧
作者：玄烨
朝代：清
体裁：七言绝句

青天竦峙翠云浓，端坐船头眺岱宗。忆上崇隆最高顶，非探芝检效东封。
望海
作者：玄烨
朝代：清
体裁：七言绝句

天际无涯万里馀，风潮云岛接宸舆。朝宗不弃能容物，惟有虚心对洛书。
望湖春色
作者：玄烨
朝代：清

极目平波心水同，烟添媚景日曈昽。湖边淑色年年有，似我澄怀数省躬。倚槛平明对草庐，溪滨来往隐樵渔。虽然九五乘乾位，山水幽情自卷舒。
望湖春色·其一
作者：玄烨
朝代：清

极目平波心水同，烟添媚景日曈昽。湖边淑色年年有，似我澄怀数省躬。
望湖春色·其二
作者：玄烨
朝代：清

倚槛平明对草庐，溪滨来往隐樵渔。虽然九五乘乾位，山水幽情自卷舒。
望焦山念己巳曾登其上
作者：玄烨
朝代：清
体裁：古风

大江日夜波汪洋，金山焦山两相望。金山楼阁荡丹碧，焦山竹树多郁苍。境深流广人罕至，往年曾一登其冈。顷者放舟仍北渡，壮哉滉瀁云低昂。青岩翠壁幽且茜，图经名著传焦光。何时瘗鹤在山足，遗铭剥蚀存华阳。葭洲白鸟忽飞出，江花冥冥江草芳。是日雨馀气清淑，夏首晴昼欣舒长。倚舰四顾畅襟抱，好风豁达来天阊。
望祀长白山
作者：玄烨
朝代：清

名山钟灵秀，二水发真源。翠霭笼天窟，红云拥地根。千秋佳兆启，一代典仪尊。翘首瞻晴昊，岧峣逼帝阍。
望贺兰山
作者：玄烨
朝代：清
体裁：七言律诗

巀嶪排霄耸处雄，马头苍駮望难穷。遥遮洮陇绵秦塞，迅埽埃氛薄汉功。气杂云烟疑结阵，势回龙虎状盘空。金戈夜火长征地，尽属西陲界域中。
望钱塘江
作者：玄烨
朝代：清
体裁：七言绝句

江流几折势湾环，指点遥岑是越山。南朔东西无一事，春风浩荡奉慈颜。
未开新荷
作者：玄烨
朝代：清

清和将尽未端阳，时雨催擎珠点凉。不染淤泥看净植，虽无花气叶先香。
机政偶暇辄留意书法漫成
作者：玄烨
朝代：清

紫宸唤仗晓初散，坐挹朝爽浮南荣。时平偶得机政暇，觚棱浮影风日清。盘螭画几青玉色，回鸾素纸雪茧明。临池试作波折势，染翰聊适优閒情。体安要使结构密，志一始觉风神生。心手调娱本非易，筌蹄脱落宁有程。古来圣学亦游艺，别具妙诣非形声。
杂咏
作者：玄烨
朝代：清

古戍行来日落，孤村坐对月明。漠漠龙沙千里，桓桓虎卫三更。
杏山晚眺
作者：玄烨
朝代：清

野日荒荒蔓草平，孤村鸡犬寂无声。山中猎罢残阳晚，时见高原夜烧明。
来青轩临眺二首
作者：玄烨
朝代：清

摇拂烟云动翠旗，登临翰墨每相随。山河景象无穷意，俯瞰人情因物知。来青高敞眺神京，斜倚名山涧水清。此日君臣同览赏，村村鸡犬静无声。
来青轩临眺二首·其一
作者：玄烨
朝代：清

摇拂烟云动翠旗，登临翰墨每相随。山河景象无穷意，俯瞰人情因物知。
来青轩临眺二首·其二
作者：玄烨
朝代：清

来青高敞眺神京，斜倚名山涧水清。此日君臣同览赏，村村鸡犬静无声。
杨家庄新开中河得顺风观民居漫咏二首
作者：玄烨
朝代：清

瞬息风帆百里馀，往来数次过淮徐。光阴犹似当年景，自觉频催点鬓疏。春雨初开弄柳丝，渔舟唱晚寸阴移。庙堂时注淮黄事，今日安澜天下知。
杨家庄新开中河得顺风观民居漫咏二首·其一
作者：玄烨
朝代：清

瞬息风帆百里馀，往来数次过淮徐。光阴犹似当年景，自觉频催点鬓疏。
杨家庄新开中河得顺风观民居漫咏二首·其二
作者：玄烨
朝代：清

春雨初开弄柳丝，渔舟唱晚寸阴移。庙堂时注淮黄事，今日安澜天下知。
杨川
作者：玄烨
朝代：清

塞柳多于荠，清川逐望平。西风吹几日，碎叶欲成城。
松山
作者：玄烨
朝代：清

鸣笳伐鼓速兵机，百胜谋成夜合围。月黑风高神鬼泣，金戈白马识天威。
松江进鲜鲥鱼有怀
作者：玄烨
朝代：清

古有盛鱼奉老亲，锦鳞初得尚方珍。虽然星夜传驰驿，岂似鲜新出水滨。
松花江放船歌
作者：玄烨
朝代：清

松花江，江水清，夜来雨过春涛生。浪花叠锦绣縠明，綵帆画鹢随风轻。箫韶小奏中流鸣，苍岩翠壁两岸横。浮云耀日何晶晶，乘流直下蛟龙惊。连樯接舰屯江城，貔貅健甲皆锐精。旌旄映水翻朱缨，我来问俗非观兵。松花江，江水清。浩浩瀚瀚冲波行，云霞万里开澄泓。
松花江网鱼最多颁赐从臣
作者：玄烨
朝代：清

松花江水深千尺，捩柁移舟网亲掷。溜洄水急浪花翻，一手提网任所适。须臾收处激颓波，两岸奔趋人络绎。小鱼沈网大鱼跃，紫鬣银鳞万千百。更有巨尾压船头，载以牛车输欲折。水寒冰结味益佳，远笑江南夸鲂鲫。遍令颁赐扈从臣，幕下然薪递烹炙。天下才俊散四方，网罗咸使登岩廊。尔等触物思比托，捕鱼勿谓情之常。
柳条边望月
作者：玄烨
朝代：清

雨过高天霁晚虹，关山迢递月明中。春风寂寂吹杨柳，摇曳寒光度远空。
柳梢青·乙酉仲春南巡船窗偶作
作者：玄烨
朝代：清

大块光风。春畴一望，满目从容。桂棹初摇，牙樯始立，淑色烟笼。堤边对对宾鸿。村庄里、安平气融。乐志情深，读书意远，与古和同。
柳梢青·咏岭外金莲盛放可爱
作者：玄烨
朝代：清

万顷金莲。平临难尽，高眺千般。珠蹙移花，翠翻带月，无暑神仙。俗人莫道轻寒。悠雅处、馀香满山。岭外磊落，远方隐者，谁似清闲。
柳絮
作者：玄烨
朝代：清
体裁：五言律诗

御苑春将尽，和风鼓物生。芸窗来淑气，丹陛奏清声。眠柳垂青琐，流莺啭碧泓。沾泥非有意，高下点蓬瀛。
柳絮
作者：玄烨
朝代：清

御苑春将尽，和风鼓物生。芸窗来淑气，丹陛奏清声。眠柳垂青？，流莺啭碧泓。沾泥非有意，高下点蓬瀛。
树叶扇
作者：玄烨
朝代：清

叶绿存生气，香清却暑风。轻摇能夏爽，巧制见人工。
桑林乍绿蚕事方兴诗以嘉之
作者：玄烨
朝代：清

弥望桑林吐叶，垂枝嫩碧初匀。竹舍正殷蚕务，天工雨露维均。
桥望
作者：玄烨
朝代：清

郊原浮麦气，池沼漾青蘋。夏日临桥望，薰风处处新。
梨树峪道中步辇口占
作者：玄烨
朝代：清

入峪桥分三岔路，傍崖步辇景何深。山中独见松林影，时有清流助鼓琴。一溪展转见山花，步步石苔杨柳斜。试看目前将熟果，青榛郁李并堪誇。
梨树峪道中步辇口占·其一
作者：玄烨
朝代：清

入峪桥分三岔路，傍崖步辇景何深。山中独见松林影，时有清流助鼓琴。
梨树峪道中步辇口占·其二
作者：玄烨
朝代：清

一溪展转见山花，步步石苔杨柳斜。试看目前将熟果，青榛郁李并堪誇。
榴花
作者：玄烨
朝代：清

丹诚映白日，艳色喜清幽。嫩绿疏棂外，开时傍翠楼。
榴花
作者：玄烨
朝代：清

未结千房实，先开五月花。红绡帘户下，疑似汉时槎。
横城堡渡黄河
作者：玄烨
朝代：清
体裁：七言绝句

历尽边山再渡河，沙平岸阔水无波。汤汤南去劳疏筑，惟此分渠利赖多。
樯灯
作者：玄烨
朝代：清

泊舟浅水意如何，为惜春光怡兴多。倚槛晚晴吟皓月，推窗夜静悦清波。冰消浪㓗鱼吹沫，风转云开雁踏莎。更有樯灯分掩映，辉煌岂亚扣船歌。
樯灯
作者：玄烨
朝代：清
体裁：七言律诗

泊舟浅水意如何，为惜春光怡兴多。倚槛晚晴吟皓月，推窗夜静悦清波。冰消浪洁鱼吹沫，风转云开雁踏莎。更有樯灯分掩映，辉煌岂亚扣船歌。
樱桃
作者：玄烨
朝代：清

初夏含桃味早全，西山结实弱枝连。赤瑛充荐休言过，丹色浓浓众果先。
樱桃
作者：玄烨
朝代：清

禁籞朱樱晓露匀，不须驿骑拂红尘。芙蓉未赐千官会，寝庙春残早荐新。
次上都河
作者：玄烨
朝代：清

碛里水潺潺，前旌杳霭间。长风吹海月，一夜照关山。虎旅严宵卫，星宫列从班。高峰望缥缈，明发欲跻攀。
次德州即事
作者：玄烨
朝代：清

近郭人烟集，遥天月上初。新寒添夜漏，不寐坐看书。
次杨岭北
作者：玄烨
朝代：清

半岭黄云合，新凉画角闻。羱羊沙草外，落日自为群。
次石山
作者：玄烨
朝代：清

凉生旌羽露华漙，画角声高夜未阑。行幄不知三伏过，仗前翻觉六军寒。
歊蒸暑气赋得漠漠水田飞白鹭
作者：玄烨
朝代：清
体裁：七言律诗

日射湖光潋滟馀，三庚修景未应除。盈田粳稻将成实，满陇禾苗更自如。静里歊蒸不著意，心中无事乐于书。黄鹂白鹭由他去，恐误分阴渐渐疏。
殊像寺法相最异
作者：玄烨
朝代：清

五髻瞻殊像，千花聚法筵。经营思哲匠，髣髴见初禅。緤马明霞外，燃灯画壁前。不须仙梵放，清磬已泠然。
每时届炎暑即赴口外掖辇视膳朝夕温凊自初夏皇太后偶尔违和故不至此清凉之境因咏怀一首敬书于箑头恭进以接清风而舒远慕之微悃而已
作者：玄烨
朝代：清

遥想京中暑气阑，犹思上苑有冰纨。山庄咫尺何曾远，欲进瑶池一笑看。
每见村农野老不识不知天然自得孝弟发于至性朴诚不事文辞故美其实而取先进之意赋七言一律
作者：玄烨
朝代：清

昼夜徬徨利禄间，奚如鄙里野人閒。诗书不解穷通事，名姓无闻士宦班。孔颜乐处箪瓢在，孝弟真情稚子关。可笑文章少实据，空将浮伪玷青纶。
水村
作者：玄烨
朝代：清

孤村绿塘水，旷野起春云。槐柳胜南苑，青莎有鹭群。
水村
作者：玄烨
朝代：清

曾记江淮泊万艘，便旋水淀暂春游。虽无浩渺长波壮，亦有清漪锦浪浮。日暮帆樯排远岸，风轻蓑笠聚芳洲。乡村不识居官况，漫笑朝堂身世忧。
水淀杂诗四首
作者：玄烨
朝代：清

轻舟十里五里，垂柳千丝万丝。忽听农歌起处，满村红杏开时。春水船行天上，泠风雨过田家。深树几声布谷，晚晴千缕明霞。衔泥双燕沙际，唤雨单鸠树头。昨夜桃花新水，鲤鱼跃入兰舟。为爱沙明水远，更看柳亸花新。草木禽鱼咸若，河山民物同春。
水淀杂诗四首·其一
作者：玄烨
朝代：清

轻舟十里五里，垂柳千丝万丝。忽听农歌起处，满村红杏开时。
水淀杂诗四首·其三
作者：玄烨
朝代：清

衔泥双燕沙际，唤雨单鸠树头。昨夜桃花新水，鲤鱼跃入兰舟。
水淀杂诗四首·其二
作者：玄烨
朝代：清

春水船行天上，泠风雨过田家。深树几声布谷，晚晴千缕明霞。
水淀杂诗四首·其四
作者：玄烨
朝代：清

为爱沙明水远，更看柳亸花新。草木禽鱼咸若，河山民物同春。
永平驻跸
作者：玄烨
朝代：清
体裁：七言绝句

飒飒风声响画旗，滦河东岸猎归时。庙堂几务亲裁决，非是行帷寐独迟。
汎黄浦江
作者：玄烨
朝代：清

飞渡浦江意自如，午潮往返到阶除。欲知震泽分流处，非是观渔触浪馀。
汗血马
作者：玄烨
朝代：清
体裁：七言绝句

骅骝应产渥洼中，骨相昂藏汗血红。星角晶荧如掣电，霜蹄蹀躞已追风。
江中雨望
作者：玄烨
朝代：清

烟雨连江势最奇，漫天雾黑影迷离。掀翻波浪三千尺，疑是蛟龙出没时。
江南诸臣
作者：玄烨
朝代：清

廿载安澜自有因，河干临幸至于频。白首常思善后策，青畴每念力农晨。移风实赖封疆吏，化俗无劳专事臣。吴越山川犹在目，虽忘多景不忘民。
江南风雨阻回程，二十天近京又是微旱，五月二十五日霖雨如注，喜雨
作者：玄烨
朝代：清
体裁：七言绝句

雨阻回銮二十天，近京又旱意悬悬。若能南北皆无虑，惟赖青苍大有年。
江宁道上口号
作者：玄烨
朝代：清

白下回程傍竹林，平山水溜似鸣琴。星驰不为阴晴阻，瓜步城南念旧吟。
江宁驻跸
作者：玄烨
朝代：清

心勤民隐独咨诹，不为江山作胜游。白下回銮期已近，黔黎拥道欲何求。多怜野老堆盘献，勉就舆情两日留。二十八年宵旰意，岂图远迩慕怀柔。
江宁驻跸皇太子启至请安兼报读完四书
作者：玄烨
朝代：清

先圣有庭训，所闻在诗礼。虽然国与家，为学无二理。昨者来江东，相距三千里。迢遥蓟北云，念之不能已。凌晨发邮筒，开缄字满纸。语语皆天真，读书毕四子。龆年识进修，兹意良足喜。还宜日就将，无令有间止。大禹惜寸阴，今当重分晷。披卷慕古人，即事探奥旨。久久悦汝心，自得刍豢美。
江行
作者：玄烨
朝代：清
体裁：七言绝句

风帆来往乱江流，楼橹纵横拍浪浮。只在艄工持柁稳，曾将为政喻操舟。
汤泉应候
作者：玄烨
朝代：清

一为消疾驻灵泉，步辇平明观插田。喜见蕣华方遍野，更看修竹远笼烟。虽无玩赏因偕乐，屡庆丰登共息肩。窗外雨声滴草舍，密林莺语亦欣然。
汤泉道上遇雪口占
作者：玄烨
朝代：清

种麦田间盼尺盈，牧羊沙漠恶飘霙。王臣率土分忧乐，莫道天公有不平。
汶水吟
作者：玄烨
朝代：清

汶水潺潺清似玉，石涧萦纡行踯躅。连山百里入莱芜，松柏绵蒙冬尚绿。
沂水
作者：玄烨
朝代：清

板桥缇骑度，沙岸野舟移。想像二三子，浴沂春暮时。
沙河途中作
作者：玄烨
朝代：清

煇煌明辇道，将晓漏声残。秋月西山落，金风北野寒。望陵悲树色，就景盼云端。每念芳华日，漙漙露未乾。
沙漠二首
作者：玄烨
朝代：清

高下龙堆万马趋，直将漠外作疆隅。汉家只守飞狐岭，坐使中原失远图。沙碛荒榆细柳多，步行不用蹀鸣珂。连朝登顿浑无倦，甘苦身先士荷戈。
沙漠二首·其一
作者：玄烨
朝代：清

高下龙堆万马趋，直将漠外作疆隅。汉家只守飞狐岭，坐使中原失远图。
沙漠二首·其二
作者：玄烨
朝代：清

沙碛荒榆细柳多，步行不用蹀鸣珂。连朝登顿浑无倦，甘苦身先士荷戈。
河
作者：玄烨
朝代：清

春风野水秾花发，一道帆樯带柳烟。影动长桥横螮蝀，岸铺芳草近南川。
河南巡抚赵宏燮陛见求训旨故作截句一首赐之
作者：玄烨
朝代：清

宣布抚安在已廉，刚柔率属要温谦。中州民俗多忠厚，务使和平莫太严。
河套西望
作者：玄烨
朝代：清
体裁：五言律诗

往代存虚议，今为我外藩。河环沙碛暖，境阔草滩繁。错落绥延接，迷离朔漠吞。时巡曾不到，特示抚柔恩。
河间即古瀛州地
作者：玄烨
朝代：清

新霜来朔气，纳稼满西畴。省敛因农暇，观风廓远猷。箕躔分冀野，舆地古瀛州。驻辔郊坰外，斜阳下堞楼。
泉林寺即子在川上处
作者：玄烨
朝代：清

偶从川上驻行旃，密树重林带野烟。俯仰古今成一辙，源泉昼夜尚涓涓。
法海寺瞻皇考御书敬佛二字
作者：玄烨
朝代：清

重来瞻御笔，怀感动心神。丕烈迈前代，鸿休启后人。兴文盛礼乐，偃武息兵民。法则光华远，千年照佛轮。
泛松花江
作者：玄烨
朝代：清
体裁：七言绝句

源分长白波流迅，支合乌江水势雄。木落霜空天气肃，旌麾过处映飞虹。
泛洪泽湖偶咏
作者：玄烨
朝代：清
体裁：七言绝句

积水空明浸太虚，轻舠閒泛进徐徐。菰芦绝岸柴门小，终岁生涯业捕鱼。
泛舟西湖
作者：玄烨
朝代：清

一片湖光潋滟开，峰峦三面送青来。轻舟棹去波添影，曲岸移时路却回。春色初摇堤上柳，惠风正发寺边梅。此行不是探名胜，欲使阳和遍九垓。
泽卜尊丹巴胡土克图老喇嘛上寿
作者：玄烨
朝代：清

想像当年论转轮，龙沙遥隔十馀春。相知惟有菩提行，得解尝闻秘密真。花雨频施铺佛帐，贝经每祝上枫宸。眉横鼻竖长松寿，导引众生善后因。
洪光寺盘道
作者：玄烨
朝代：清

白云飞夏日，斜径尽崎岖。仙阜崇高异，神州览眺殊。
流杯亭晚眺有怀
作者：玄烨
朝代：清

霁宇开初夏，临池晚景鲜。流觞观宇宙，列籍念桑田。飞絮缘窗起，閒花傍槛妍。读书新月下，讲道勉尧篇。
浙省道上书怀
作者：玄烨
朝代：清
体裁：七言绝句

遍野农桑绕翠旌，畦边童叟带云耕。江山尽是升平日，寸晷难忘终始情。
浙闽总督范时崇陛见来京朕每念祖为开创宰辅父乃忠义名臣所以待之优重今因回任特书御诗饯送
作者：玄烨
朝代：清

翼唐九佐开天命，论道三台识国桢。握管表章文学馆，持忠坚保岁寒名。栋梁祖干家声重，兰桂孙枝令誉清。浙闽封疆慎抚育，惟期宁静勉精诚。
海东青
作者：玄烨
朝代：清

羽虫三百有六十，神俊最数海东青。性秉金灵含火德，异材上映瑶光星。轩昂时作左右顾，整拂六翮披霜翎。期门射生谙调习，雄飞忽掣黄绦铃。劲如千钧激砮石，迅如九野鞭雷霆。原头草枯眼愈疾，砉然一举凌高冥。万夫立马齐注目，下逐鸟雀无留形。爪牙之用安可废，有若猛士清郊坰。晾鹰筑台存胜迹，佳名岂独标禽经。
海子北红门秋雨后行围戏作
作者：玄烨
朝代：清

昼漏稀闻紫陌长，霏霏细雨过南庄。云飞御苑秋花湿，风到红门野草香。玉辇遥临平甸阔，羽旗近傍远林扬。初晴少顷布围猎，好趁清凉跃骕骦。
涌翠岩观瀑赏白莲
作者：玄烨
朝代：清

毕竟天然造化功，方能巧设古今同。喷云百尺穿岩石，瀑水千层点药丛。波涌白莲承晓露，溪浮绿盖动香风。经声似脱红尘外，泡影依稀宇宙中。
淮城晓霜闻雁
作者：玄烨
朝代：清

天际晨光水月连，带霜归雁向前川。盂城晓发寒仍在，谈笑春风杂紫烟。
清明
作者：玄烨
朝代：清

已日才从江岸行，舟中还复度清明。上林闻道花迟发，留与归时听早莺。
清明登玉泉山
作者：玄烨
朝代：清

寒食登高芳草青，泉声映柳出春亭。心中怀得天然处，坐对沙鸥乐野汀。
清明麦秀
作者：玄烨
朝代：清

清明前后麦花香，遍野氤氲映骕骦。须认秋成春雨密，隔溪村落饮斜阳。
清晨入盘山二首
作者：玄烨
朝代：清

日出入盘山，宸游草木閒。村庄人尽望，处处水潺潺。当年乘辇到，今日复来游。山水不同色，泉声还细流。
清晨入盘山二首·其一
作者：玄烨
朝代：清

日出入盘山，宸游草木閒。村庄人尽望，处处水潺潺。
清晨入盘山二首·其二
作者：玄烨
朝代：清

当年乘辇到，今日复来游。山水不同色，泉声还细流。
清河荒亭
作者：玄烨
朝代：清

楸叶晚蝉鸣，荒亭蟋蟀声。露凝新树色，日出满林明。蛱蝶从枝舞，蜻蜓点水轻。欲看秋景好，归路且徐行。
清河觐皇太后慈颜
作者：玄烨
朝代：清
体裁：七言绝句

遐方异域绝纤尘，奉贽来朝悉我臣。今日承欢尤色喜，慈闱悦豫为生民。
清潭
作者：玄烨
朝代：清

一潭清冷拂游尘，活水源头可问津。静处定知无复浪，动时须认养潜鳞。临流能解薰风意，对景先愁涝雨频。云影波光相映处，湛然澄澈见天真。
渔舟夜泊
作者：玄烨
朝代：清
体裁：七言绝句

渔父不罹世中形，任意飘流夜泊汀。惟有长閒心静处，何如名利系朝廷。
渡克鲁伦河网鱼暂驻待后军至
作者：玄烨
朝代：清

胪朐河水何泱泱，高山发源清且长。漠北经流数千里，东趋辽海归扶桑。夙昔河壖亦沃土，狡寇来据巢其疆。自春徂夏雨泽断，塞草不绿川原黄。惊闻我师自天来，远渡沙碛思遁藏。焚巢裹糇夜窜走，老羸稚幼委道傍。朕率轻骑渡河北，平沙浅水湔甲裳。命士举网截清流，鲜鳞泼剌河中央。笑彼智短气复懦，捐弃形势奔仓皇。此时中宵自颠沛，当年北鄙徒披猖。我师英武且整暇，临河饮马皆鹰扬。黄钺一麾诸部集，回首万骑方腾骧。
渡句骊河
作者：玄烨
朝代：清

野岸春芜发，青葱一色齐。皇舆连近远，地轴别东西。日送霓旌影，风催骏马蹄。山河绵带砺，回首重低迷。
渡扬子江
作者：玄烨
朝代：清
体裁：五言律诗

晓雾风初豁，扬帆纵綵舟。危峰真屹立，漩水急洄流。碧转沿江柳，沙平远屿洲。十年巡再至，骋目睇神丘。
渡河北归
作者：玄烨
朝代：清
体裁：五言律诗

三吴问俗罢，旋跸渡洪流。微日笼华盖，轻飙送御舟。水能安汎滥，堤遣护田畴。自此民休息，纾予南顾忧。
渡济水
作者：玄烨
朝代：清

晓渡更临济水，野风时捲霓旌。几曲寒流荡漾，十月舆梁始成。
渡辽河
作者：玄烨
朝代：清
体裁：七言绝句

雪霁寒流已合冰，雁行飞处晓天澄。初冬欲尽归程疾，回首烟光望二陵。
渡钱塘江
作者：玄烨
朝代：清

雪后春烟漠漠浮，扬舲击楫向中流。江通潮汐分吴地，路入溪山隐越州。振武戈矛皆驻马，省方斿葆此乘舟。风帆沙鸟看何限，远近云霞望里收。
渡黄河
作者：玄烨
朝代：清

河流九曲迅飞鸿，千里能施润泽功。疏凿远怀神禹迹，乘虚快睹满帆风。
渡黄河潼关驻跸
作者：玄烨
朝代：清

星源来晋甸，天险峙秦关。波涌方舟速，威明古戍閒。万民瞻凤辇，百职集鹓班。冬省经兹地，移风先化顽。
温泉流杯戏作
作者：玄烨
朝代：清

晓霜早落满池清，一气涓涓惬胜情。偶坐浮杯几暇日，君臣对景论平生。
温泉行
作者：玄烨
朝代：清

温泉泉水沸且清，仙源遥自丹砂生。沐日浴月泛灵液，微波细浪流琮琤。初经石窦漾暄溜，烈势直与炎曦争。潆洄碧涧落花驻，掩映翠巘霜林明。汀回溪转入栏槛，甃以文石何澄泓。方壶圆峤时自暖，紫芝朱草冬常荣。殿启披香溢石髓，盘低承露浮金茎。冲融太和蓄元气，炎德利物功难名。氤氲沆瀣结紫雾，缥缈云霞连赤城。高秋九月天飒爽，鸾旂凤节纷相迎。慈宁雕辇度阊阖，绛霄帐殿开蓬瀛。神泉淑景供游赏，流金漱玉堪怡情。时巡岂必瑶圃远，对此心意皆和平。华清绣岭杳寂寞，鲸鱼凫雁徒纵横。曷若兹泉独标异，万年胜迹环神京。岁时来往护仙跸，点笔为赋温泉行。
渭河见终南山
作者：玄烨
朝代：清

渭水自萦纡，秦川喜清旷。山势何岧峣，经过绝尘坱。马首见层峦，直插青霄上。云际有飞泉，朝光明画嶂。石险登临难，心寒不可量。太乙本仙源，天都聊骋望。岁岁松柏林，遐睇心神畅。问俗戒征途，便欲慰幽访。
湖心亭
作者：玄烨
朝代：清

水上起楼台，湖面平如镜。春风吹柳条，远与山光映。
湖心亭閒览
作者：玄烨
朝代：清
体裁：七言绝句

虚牖层阑挹翠微，春容澹沲送晴晖。澄波如镜涵天影，鱼鸟欣欣自息机。
滇平
作者：玄烨
朝代：清

洱海昆池道路难，捷书夜半到长安。未矜干羽三苗格，乍喜征输六诏宽。天末远收金马隘，军中新解铁衣寒。回思几载焦劳意，此日方同万国欢。
滦河
作者：玄烨
朝代：清

寒边远绕至滦河，彻底清明不见波。驻辇徘徊千万里，石鲸两岸影嵯峨。
滦河泛舟
作者：玄烨
朝代：清

平沙漠漠接长河，天际浮云落照多。两岸苍山相竦峙，扁舟一棹任清波。
潞河三首
作者：玄烨
朝代：清

潋滟春波散碧漪，白蘋初叶麦初岐。潞河三月桃花水，正是乘舟荐鲔时。画鹢中流起棹歌，参差荇藻漾晴波。泽梁虽设曾无禁，斜日鱼罾两岸多。东风吹雨晓来晴，春水高低五闸声。兰桨乍移明镜里，绿杨深处坐闻莺。
潞河三首·其一
作者：玄烨
朝代：清

潋滟春波散碧漪，白蘋初叶麦初岐。潞河三月桃花水，正是乘舟荐鲔时。
潞河三首·其三
作者：玄烨
朝代：清

东风吹雨晓来晴，春水高低五闸声。兰桨乍移明镜里，绿杨深处坐闻莺。
潞河三首·其二
作者：玄烨
朝代：清

画鹢中流起棹歌，参差荇藻漾晴波。泽梁虽设曾无禁，斜日鱼罾两岸多。
潞河发舟
作者：玄烨
朝代：清
体裁：七言绝句

青翰舟迎旭日升，官河放溜始开冰。巡行每为求民瘼，宁避春寒晓雾凝。
潞河晓起至太皇太后行殿问安
作者：玄烨
朝代：清

晓色方明在潞河，孤山远影郁嵯峨。寝门恭问慈颜喜，还愧无能作赋歌。
潭柘寺偶作
作者：玄烨
朝代：清

怡神水树清襟洽，满目奇峰入夏云。微起凉风响万籁，山中莺啭奏纷纭。
瀚海
作者：玄烨
朝代：清

四月天山路，今朝瀚海行。积沙流绝塞，落日度连营。战伐因声罪，驰驱为息兵。敢云黄屋重，辛苦事亲征。
瀛台
作者：玄烨
朝代：清

岁序开炎节，离宫绕翠微。莲香闻讲席，柳色映垂衣。物阜风光好，时清奏牍稀。罢朝鹓鹭散，花下佩声归。
瀛台
作者：玄烨
朝代：清

红阑桥转白蘋湾，叠石参差积翠间。画舸分流帘下水，秋花倒影镜中山。风微瑶岛归云近，日落清霄舞鹤还。乘兴欲成兰沼咏，偶从机务得馀閒。
瀛台偶作
作者：玄烨
朝代：清

蝉鸣槐叶绿，鱼跃芰荷风。太液临斜景，参差更不同。
灯月文房戏作
作者：玄烨
朝代：清

缸花冷月并争光，书幌牙签御墨香。先识薛涛盈净洁，挥来毛颖赋琼章。
灯节戏作
作者：玄烨
朝代：清

隐隐光风度柳条，千寻银箭列丹霄。龙衔火树开花看，欲见山青待雪消。
灵泉启文明
作者：玄烨
朝代：清

节应黄钟律，阳生复卦前。烈风催短鬓，暖溜益稀年。梅候宫中树，诗成几上笺。乾坤先后画，至理在精研。
灵隐寺
作者：玄烨
朝代：清

灵山结幽秀，鹫岭起嵯峨。梵宇盘空出，香云绕地多。开襟对层碧，下马抚烟萝。羽卫閒来往，非同问法过。
点绛唇·前过江浙桃花已放今回銮至津门复见桃花盛开
作者：玄烨
朝代：清

再见桃花，津门红映依然好。回銮才到。疑似两春报。锦䌫仙舟，星夜盼辰晓。情飘渺。艳阳时袅。不是垂杨老。
点绛唇·前过江浙桃花已放今回銮至津门复见桃花盛开
作者：玄烨
朝代：清
体裁：词

再见桃花，津门红映依然好。回銮才到。疑似两春报。锦缆仙舟，星夜盼辰晓。情飘渺。艳阳时袅。不是垂杨老。
点绛唇·春雪晴望
作者：玄烨
朝代：清

积素飘飖，和风欲度千门晓。冷时尽了。禁苑梅花绕。妙舞莺声，歌咏清平调。残腊杳。青春偏矫。日影寒松杪。
点绛唇·樯灯
作者：玄烨
朝代：清

夜静更深，船窗临淀见波影。出看何景。灯映牙樯炯。自笑无文，难得佳词整。挥毛颖。水平天永。淡露春风冷。
热河三十六景诗 其一 烟波致爽
作者：玄烨
朝代：清

山庄频避暑，静默少喧哗。北控远烟息，南临近壑嘉。春归鱼出浪，秋敛雁横沙。触目皆仙草，迎窗遍药花。炎风昼致爽，绵雨夜方赊。土厚登双谷，泉甘剖翠瓜。古人戍武备，今卒断鸣笳。生理农商事，聚民至万家。
热河三十六景诗 其七 松鹤清越
作者：玄烨
朝代：清

寿比青松愿，千龄叶不彫。铜龙鹤发健，喜动四时调。
热河三十六景诗 其七 松鹤清越
作者：玄烨
朝代：清

寿比青松愿，千龄叶不彫。铜龙鹤发健，喜动四时调。茂林临止水，间想托身安。飞跃禽鱼静，神情欲状难。正色山川秀，金莲出五台。塞北无梅竹，炎天映日开。引泉开瀑布，迸水起飞珠。锵玉云岩应，色空有若无。叠翠耸千仞，澄波属紫文。鉴开倒影列，反照共氤氲。留憩田间乐，旷观恤闾阎。丛林欣赏处，遍地豫丰占。雨后云峰澄，水流远自凝。岸花催短鬓，高年寸寸增。夏木阴阴盖溽暑，炎风款款守峰衔。山中无物能解愠，独有清凉免脱衫。偃盖龙鳞万壑青，逶迤芳甸杂云汀。白华朱萼勉人事，爱敬南陔乐正经。万顷园林达远阡，湖光山色入诗笺。披云见水平清理，未识无愆守节宣。嵚㟢冈岫紫宸关，乾地金峰坎黑山。苦热云生双岭腹，盆倾瞬息落溪湾。雨歇更阑斗柄东，成霞聚散四方风。时光岂在凌云句，寡过清谈宜守中。纵目湖山千载留，白云枕涧报深秋。巉岩自有争佳处，未若此峰景最幽。图画难成丘壑容，浓妆淡抹耐寒松。水心山骨依然在，不改冰霜积雪冬。荷气参差远益清，兰亭曲水亦虚名。八珍旨酒前贤戒，空设流觞金玉羹。瑶池芝殿老莱心，涌出新泉万籁吟。芳槛倚栏蒸灵液，南山近指奏清音。水源暖溜辄蠲疴，涌出阴阳涤荡多。怀保分流无近远，穷檐尽诵自然歌。昨日闻莺鸣柳树，今朝阅马至崇杠。朱英紫脱平原绿，月驷云？错落駹。堤柳汀沙翡翠茵，清溪芳渚跃凡鳞。数丛夹岸山花放，独坐临流惜谷神。唱晚渔歌傍石矶，空中任鸟带云飞。羡鱼结网何须计，备有长竿坠钓肥。连山隔水百泉齐，夹镜平流花雨堤。非是天然石岸起，何能人力作雕题。长虹清径罗层崖，岸柳溪声月照阶。淑景千林晴日出，禽鸣处处入音谐。
热河三十六景诗 其三 无暑清凉
作者：玄烨
朝代：清

畏景先愁永昼长，晚年好静益徬徨。三庚退暑清风至，九夏迎凉称物芳。意惜始终宵旰志，踟蹰自问济时方。谷神不守还崇政，暂养回心山水庄。
热河三十六景诗 其三十 澄波叠翠
作者：玄烨
朝代：清

叠翠耸千仞，澄波属紫文。鉴开倒影列，反照共氤氲。
热河三十六景诗 其三十一 石矶观鱼
作者：玄烨
朝代：清

唱晚渔歌傍石矶，空中任鸟带云飞。羡鱼结网何须计，备有长竿坠钓肥。
热河三十六景诗 其三十三 双湖夹镜
作者：玄烨
朝代：清

连山隔水百泉齐，夹镜平流花雨堤。非是天然石岸起，何能人力作雕题。
热河三十六景诗 其三十二 镜水云岑
作者：玄烨
朝代：清

层崖千尺危嶂，涵绿几重碧潭。狮径盘旋道北，松枝宛转山南。沉吟力尽难得，悬象俯察仰参。至理莫求别伎，经书自有包函。
热河三十六景诗 其三十五 甫田丛樾
作者：玄烨
朝代：清

留憩田间乐，旷观恤闾阎。丛林欣赏处，遍地豫丰占。
热河三十六景诗 其三十六 水流云在
作者：玄烨
朝代：清

雨后云峰澄，水流远自凝。岸花催短鬓，高年寸寸增。
热河三十六景诗 其三十四 长虹饮练
作者：玄烨
朝代：清

长虹清径罗层崖，岸柳溪声月照阶。淑景千林晴日出，禽鸣处处入音谐。
热河三十六景诗 其九 四面云山
作者：玄烨
朝代：清

殊状崔嵬里，兰衢入好诗。远岑如竞秀，近岭似争奇。雨过风来紧，山寒花落迟。亭遥先得月，树密显高枝。潮平无涌浪，雾净少多岐。脉脉金明液，溶溶积翠池。常忧思解愠，乐志馀清悲。素学臣邻老，耆年自不知。
热河三十六景诗 其二 芝径云堤
作者：玄烨
朝代：清

万几少暇出丹阙，乐水乐山好难歇。避暑漠北土脉肥，访问村老寻石碣。众云蒙古牧马场，并乏人家无枯骨。草木茂，绝蚊蝎，泉水佳，人少疾。因而乘骑阅河隈，湾湾曲曲满林樾。测量荒野阅水平，庄田勿动树勿发。自然天成地就势，不待人力假虚设。君不见磬锤峰，独峙山麓立其东。又不见万壑松，偃盖重林造化同。煦妪光临承露照，青葱色转频岁丰。游豫常思伤民力，又恐偏劳土木工。命匠先开芝径堤，随山依水揉辐齐。司农莫动帑金费，宁拙舍巧洽群黎。边垣利刃岂可恃，荒淫无道有青史。知警知戒勉在兹，方能示众抚遐迩。虽无峻宇有云楼，登临不解几重愁。连岩绝涧四时景，怜我晚年宵旰忧。若使扶养留精力，同心治理再精求。气和重农紫宸志，烽火不烟亿万秋。
热河三十六景诗 其二 芝径云堤
作者：玄烨
朝代：清

万几少暇出丹阙，乐水乐山好难歇。避暑漠北土脉肥，访问村老寻石碣。众云蒙古牧马场，并乏人家无枯骨。草木茂，绝蚊蝎，泉水佳，人少疾。因而乘骑阅河隈，湾湾曲曲满林樾。测量荒野阅水平，庄田勿动树勿发。自然天成地就势，不待人力假虚设。君不见磬锤峰，独峙山麓立其东。又不见万壑松，偃盖重林造化同。煦妪光临承露照，青葱色转频岁丰。游豫常思伤民力，又恐偏劳土木工。命匠先开芝径堤，随山依水揉辐齐。司农莫动帑金费，宁拙舍巧洽群黎。边垣利刃岂可恃，荒淫无道有青史。知警知戒勉在兹，方能示众抚遐迩。虽无峻宇有云楼，登临不解几重愁。连岩绝涧四时景，怜我晚年宵旰忧。若使扶养留精力，同心治理再精求。气和重农紫宸志，烽火不烟亿万秋。水性杂苦甜，水芳即体厚。名泉亦多览，未若此为首。颐卦明口实，得正自养寿。择地立偃房，根基度长久。节宣在兹求，勤俭勿落后。朝窗千岩里，峭壁似天剖。远托思云汉，怡神至星斗。精研书家奥，临池愈涩手。清淡作饮馔，偏心恶旨酒。读老无逸篇，年年祝大有。阁影凌波不，动涛接灵鳌。蓬莱别殿挂，云霄粲挥毫。四季风光总，无竭卧闻箫。后乐先忧薰，弦意蕴羲爻。
热河三十六景诗 其二十 泉源石壁
作者：玄烨
朝代：清

水源依石壁，杂踏至河隈。清镜分霄汉，层波溅碧苔。日长定九数，发白考三才。天贶名犹鄙，居心思道该。
热河三十六景诗 其二十一 青枫绿屿
作者：玄烨
朝代：清

石磴高盘处，青枫引物华。闻声知树密，见景绝纷哗。绿屿临窗牖，晴云趁绮霞。忘言清静意，频望群生嘉。
热河三十六景诗 其二十七 芳渚临流
作者：玄烨
朝代：清

堤柳汀沙翡翠茵，清溪芳渚跃凡鳞。数丛夹岸山花放，独坐临流惜谷神。
热河三十六景诗 其二十九 澄泉绕石
作者：玄烨
朝代：清

每存高静意，至此结衡茅。树密开行路，山长疑近郊。水泉绕旧石，雉雀乐新巢。晴夜荷珠滴，露凝众木梢。
热河三十六景诗 其二十二 莺啭乔木
作者：玄烨
朝代：清

昨日闻莺鸣柳树，今朝阅马至崇杠。朱英紫脱平原绿，月驷云？错落駹。
热河三十六景诗 其二十二 莺啭乔木
作者：玄烨
朝代：清
体裁：七言绝句

昨日闻莺鸣柳树，今朝阅马至崇杠。朱英紫脱平原绿，月驷云�错落駹。
热河三十六景诗 其二十五 远近泉声
作者：玄烨
朝代：清

引泉开瀑布，迸水起飞珠。锵玉云岩应，色空有若无。
热河三十六景诗 其二十八 云容水态
作者：玄烨
朝代：清

雨过云容易散，波流水态长存。悠然世俗惟念，必得经书考原。
热河三十六景诗 其二十八 云容水态
作者：玄烨
朝代：清

雨过云容易散，波流水态长存。悠然世俗惟念，必得经书考原。层崖千尺危嶂，涵绿几重碧潭。狮径盘旋道北，松枝宛转山南。沉吟力尽难得，悬象俯察仰参。至理莫求别伎，经书自有包函。
热河三十六景诗 其二十六 云帆月舫
作者：玄烨
朝代：清

阁影凌波不，动涛接灵鳌。蓬莱别殿挂，云霄粲挥毫。四季风光总，无竭卧闻箫。后乐先忧薰，弦意蕴羲爻。
热河三十六景诗 其二十四 金莲映日
作者：玄烨
朝代：清

正色山川秀，金莲出五台。塞北无梅竹，炎天映日开。
热河三十六景诗 其五 水芳岩秀
作者：玄烨
朝代：清

水性杂苦甜，水芳即体厚。名泉亦多览，未若此为首。颐卦明口实，得正自养寿。择地立偃房，根基度长久。节宣在兹求，勤俭勿落后。朝窗千岩里，峭壁似天剖。远托思云汉，怡神至星斗。精研书家奥，临池愈涩手。清淡作饮馔，偏心恶旨酒。读老无逸篇，年年祝大有。
热河三十六景诗 其八 云山胜地
作者：玄烨
朝代：清

万顷园林达远阡，湖光山色入诗笺。披云见水平清理，未识无愆守节宣。
热河三十六景诗 其六 万壑松风
作者：玄烨
朝代：清

偃盖龙鳞万壑青，逶迤芳甸杂云汀。白华朱萼勉人事，爱敬南陔乐正经。
热河三十六景诗 其十 北枕双峰
作者：玄烨
朝代：清

嵚㟢冈岫紫宸关，乾地金峰坎黑山。苦热云生双岭腹，盆倾瞬息落溪湾。
热河三十六景诗 其十一 西岭晨霞
作者：玄烨
朝代：清

雨歇更阑斗柄东，成霞聚散四方风。时光岂在凌云句，寡过清谈宜守中。
热河三十六景诗 其十七 濠濮间想
作者：玄烨
朝代：清

茂林临止水，间想托身安。飞跃禽鱼静，神情欲状难。
热河三十六景诗 其十三 南山积雪
作者：玄烨
朝代：清

图画难成丘壑容，浓妆淡抹耐寒松。水心山骨依然在，不改冰霜积雪冬。
热河三十六景诗 其十九 暖溜暄波
作者：玄烨
朝代：清

水源暖溜辄蠲疴，涌出阴阳涤荡多。怀保分流无近远，穷檐尽诵自然歌。
热河三十六景诗 其十二 锤峰落照
作者：玄烨
朝代：清

纵目湖山千载留，白云枕涧报深秋。巉岩自有争佳处，未若此峰景最幽。
热河三十六景诗 其十五 曲水荷香
作者：玄烨
朝代：清

荷气参差远益清，兰亭曲水亦虚名。八珍旨酒前贤戒，空设流觞金玉羹。
热河三十六景诗 其十八 天宇咸畅
作者：玄烨
朝代：清

通阁断霞应卜居。人烟不到丽晴虚。云叶淡巧万峰明，雁过初。宾鸿侣。鸥雨秋花遍洲屿。
热河三十六景诗 其十六 风泉清听
作者：玄烨
朝代：清

瑶池芝殿老莱心，涌出新泉万籁吟。芳槛倚栏蒸灵液，南山近指奏清音。
热河三十六景诗 其十四 梨花伴月
作者：玄烨
朝代：清

云窗倚石壁，月宇伴梨花。四季风光丽，千岩土气嘉。瑩情如白日，托志结丹霞。夜静无人语，朝来对客誇。
热河三十六景诗 其十四 梨花伴月
作者：玄烨
朝代：清

云窗倚石壁，月宇伴梨花。四季风光丽，千岩土气嘉。瑩情如白日，托志结丹霞。夜静无人语，朝来对客誇。水源依石壁，杂踏至河隈。清镜分霄汉，层波溅碧苔。日长定九数，发白考三才。天贶名犹鄙，居心思道该。石磴高盘处，青枫引物华。闻声知树密，见景绝纷哗。绿屿临窗牖，晴云趁绮霞。忘言清静意，频望群生嘉。每存高静意，至此结衡茅。树密开行路，山长疑近郊。水泉绕旧石，雉雀乐新巢。晴夜荷珠滴，露凝众木梢。畏景先愁永昼长，晚年好静益徬徨。三庚退暑清风至，九夏迎凉称物芳。意惜始终宵旰志，踟蹰自问济时方。谷神不守还崇政，暂养回心山水庄。
热河三十六景诗 其十四 梨花伴月
作者：玄烨
朝代：清
体裁：五言律诗

云窗倚石壁，月宇伴梨花。四季风光丽，千岩土气嘉。莹情如白日，托志结丹霞。夜静无人语，朝来对客誇。
热河三十六景诗 其四 延薰山馆
作者：玄烨
朝代：清

夏木阴阴盖溽暑，炎风款款守峰衔。山中无物能解愠，独有清凉免脱衫。
热河三十六景诗·烟波致爽
作者：玄烨
朝代：清

山庄频避暑，静默少喧哗。北控远烟息，南临近壑嘉。春归鱼出浪，秋敛雁横沙。触目皆仙草，迎窗遍药花。炎风昼致爽，绵雨夜方赊。土厚登双谷，泉甘剖翠瓜。古人戍武备，今卒断鸣笳。生理农商事，聚民至万家。殊状崔嵬里，兰衢入好诗。远岑如竞秀，近岭似争奇。雨过风来紧，山寒花落迟。亭遥先得月，树密显高枝。潮平无涌浪，雾净少多岐。脉脉金明液，溶溶积翠池。常忧思解愠，乐志馀清悲。素学臣邻老，耆年自不知。
热河产人参虽不及辽左枝叶皆同命翰林蒋廷锡画图因戏作七言截句记之
作者：玄烨
朝代：清

旧传补气为神草，近日庸医误地精。五叶五枝成洛数，顺时当用在权衡。
焦山
作者：玄烨
朝代：清

焦山何岝㟧，遥与金山峙。草木尽蒙茸，幽偏隔城市。放舟下中流，攀萝上涯涘。隐士不可招，鹤铭洵足纪。栖鹘惊人飞，暮云千万里。
燕子矶夜泊
作者：玄烨
朝代：清

巍峨一片江头石，千载人传燕子矶。疑有鼋鼍藏窟宅，时闻钟磬出山扉。牙樯缓住寒烟净，羽卫周连夜火围。沙岸声声动行漏，芦花深处雁惊飞。
玉兰
作者：玄烨
朝代：清

琼姿本自江南种，移向春光上苑栽。试比群芳真皎洁，冰心一片晓风开。
玉河春水
作者：玄烨
朝代：清

春回冻解玉河清，潋滟晴光绕凤城。翠岭雪消新涨阔，绿杨风动晓波平。派分星海千重远，色映银潢万里明。欲挽朝宗无限水，遍流膏泽慰苍生。
玉泉山晚景用唐太宗秋日韵
作者：玄烨
朝代：清

晴霞收远岫，宿鸟赴高林。石激泉鸣玉，波回月涌金。薰炉笼竹翠，行漏出松阴。坐爱秋光好，翛然静此心。
玉泉春晓
作者：玄烨
朝代：清

郊墅初晴后，芳春曙色旋。孤鸾堆画障，细穴吐新泉。浪静鲜鳞跃，风恬紫菂妍。怡情看万象，浩浩思无边。
玉泉有五色鱼赐名清涟寺
作者：玄烨
朝代：清
体裁：七言绝句

锦鳞游泳漾池纹，隐藻穿蘋暗作群。濠濮会心原不远，清涟题额与传闻。
玉田
作者：玄烨
朝代：清

徐无山下水涓涓，几道横流灌玉田。驱犊荷锄农事作，五风十雨卜丰年。
班师拖陵留皇长子允禔殿后示之
作者：玄烨
朝代：清

北伐经时铁马驰，自春徂夏历边陲。炎风暑雨归来日，留待旋镳抚六师。
班师次拖陵
作者：玄烨
朝代：清

战马初閒甲士欢，挥戈早已破楼兰。弥天星斗销兵气，照彻边山五月寒。
琴
作者：玄烨
朝代：清

峄阳桐百尺，斲为凤凰琴。调丝坐石上，宛若松风吟。希音合太古，贵以鍊予心。
用梌木杯器
作者：玄烨
朝代：清

素轻珠玉器，专制及时杯。错节分花影，盘根别利才。茂林成木瘿，深谷染莓苔。澹泊明吾志，天然见体裁。
用皇三子秋日郊行应制诗韵
作者：玄烨
朝代：清
体裁：五言律诗

风高凤阁秋，万物变清幽。露冷凝仙掌，云寒聚岭头。荷疏起一雁，蒲尽现群鸥。郊外西成好，应知禾黍收。
由仪真乘巨舰至京口
作者：玄烨
朝代：清

长江万里开鸿濛，高樯巨楫乘艨艟。仪真京口路百里，挂帆瞬息凌长风。汀芦洲树看历历，波恬浪阔光瀜瀜。遄流直下入沧海，远源上与岷峨通。山川断续合云雾，日月照耀浮虚空。舟行迅速疾飞驶，恍闻击鼓冯夷宫。柂楼高据极观眺，奇纵豁达舒心胸。年来江汉罢桴鼓，河海清宴绝战攻。舳舻閒系沙岸侧，水师捲甲悬长弓。羽葆南巡渡扬子，居安更念艰难功。
由净慈寺经南屏诸山
作者：玄烨
朝代：清
体裁：五言律诗

纡曲南屏路，欣随步辇来。鸟飞惊玉仗，花落点经台。邃阁闻松籁，疏篱迸竹胎。双峰高不极，更在白云隈。
由广泉寺至卧佛寺
作者：玄烨
朝代：清

岩边青竹低临水，云外岚峰半入天。僧舍无人常寂寂，山门洄绕是寒泉。
由豫省回銮渡孟津
作者：玄烨
朝代：清

遥望嵩峰欲逼天，太行绵亘洛阳川。金明池畔无烽火，醉白堂前起玉烟。千里中州古击壤，两河分界旧原田。扁舟稳渡观民俗，休养心殷冀有年。
由鲇鱼池出关咏瀑布水
作者：玄烨
朝代：清

巉岩瀑布挂前川，树冷烟寒羃碧天。关外黎民风俗厚，涵濡威德已多年。
甲申春谒陵回銮路经盘山有僧智朴呈接驾诗即用原韵二首
作者：玄烨
朝代：清

廿载常轻步，年华去莫从。古松分远近，老衲自舂容。问及当时景，犹疑隔岭重。山高劳脚力，来往遍云峰。铃铎鸣山下，田畴雨露恩。经声连静舍，法语闭柴门。隐迹安无意，清思礼世尊。春风来拂面，依旧是乾坤。
甲申春谒陵回銮路经盘山有僧智朴呈接驾诗即用原韵二首·其一
作者：玄烨
朝代：清

廿载常轻步，年华去莫从。古松分远近，老衲自舂容。问及当时景，犹疑隔岭重。山高劳脚力，来往遍云峰。
甲申春谒陵回銮路经盘山有僧智朴呈接驾诗即用原韵二首·其二
作者：玄烨
朝代：清

铃铎鸣山下，田畴雨露恩。经声连静舍，法语闭柴门。隐迹安无意，清思礼世尊。春风来拂面，依旧是乾坤。
畅春园众花盛开最为可观惟绿牡丹清雅迥常世所罕有赋七言绝以记之
作者：玄烨
朝代：清

碧蕊青霞压众芳，檀心逐朵韫真香。花残又是一年事，莫遣春光放日长。
畅春园西新园观花
作者：玄烨
朝代：清

春光尽季月，花信露群芳。细草沿阶绿，奇葩扑户香。寸阴惜鬓短，尺影逐时长。心向诗书奥，精研莫可荒。
畅春园观稻时七月十一日也
作者：玄烨
朝代：清

七月紫芒五里香，近园遗种祝祯祥。炎方塞北皆称瑞，稼穑天工乐岁穰。
病中偶尔问及工部尚书翰林院掌院学士徐元梦乃同学旧翰林康熙十六年以前进士再无一人矣率赋一律以遣闷怀
作者：玄烨
朝代：清
体裁：七言律诗

七旬彼此对堪怜，病里回思一慨然。少小精神皆散尽，老年岁月任推迁。常怀旧学穷经史，更想馀閒力简编。诗兴不知何处至，拈毫又觉韵难全。
病中偶尔问及工部尚书翰林院掌院学士徐元梦乃同学旧翰林康熙十六年以前进士再无一人矣率赋一律以遣闷怀
作者：玄烨
朝代：清

七旬彼此对堪怜，病里回思一慨然。少小精神皆？尽，老年岁月任推迁。常怀旧学穷经史，更想馀閒力简编。诗兴不知何处至，拈毫又觉韵难全。
癸未春二月二十日自杭回至苏州是夜雨二十一日朕欲北行地方大小官员百姓留住二十二日雨甚冉留不能起行二十三日雨晴又欲留故书怀以示
作者：玄烨
朝代：清

踌躇星夜两河工，又至吴乡泊趠风。春雨姑苏留豹尾，黎情江浙恋青骢。翠华景从无云盖，遍覆时巡有折衷。不意龙蟠虎踞胜，岂因景物杂谦冲。
登卧龙山越望亭
作者：玄烨
朝代：清

周览山川历井疆，越峰突兀见青苍。争流万壑通城郭，一一看来在下方。
登吴山
作者：玄烨
朝代：清
体裁：七言绝句

重经层巘暂停銮，天日晴和览眺宽。城市万家烟火近，念兹莫遣有饥寒。
登四面云山
作者：玄烨
朝代：清

云梯石磴逼巃嵷，倚杖傍观众壑同。更上一层图远望，奈何树杂与烟笼。
登山巅下瞰克鲁伦河周览山川形势指麾营阵
作者：玄烨
朝代：清
体裁：古风

策马登崇冈，冈势亦崔嵬。浩浩见河流，迢递西隅来。杳然罕人迹，周览复徘徊。命我熊罴士，往驻山之隈。旌旗布林麓，寇见应疑猜。六师压其阵，贼势立崩摧。麾示诸部曲，号令肃风雷。俯视窟中兔，殄灭同纤埃。
登山巅下瞰克鲁伦河周览山川形势指麾营阵
作者：玄烨
朝代：清

策马登崇冈，冈势亦崔嵬。浩浩见河流，迢递西隅来。杳然罕人迹，周览复徘徊。命我熊罴士，往驻山之隈。旌旗布林麓，寇见应疑猜。六师压其阵，贼势立崩摧。麾示诸部曲，号令肃风雷。俯视窟中？，殄灭同纤埃。
登岱
作者：玄烨
朝代：清

岩岩岱岳高无极，攀陟遥登最上头。路转天门青霭合，峰回日观白云浮。振衣巀嵲凌千仞，骋目苍茫辨九州。欲与臣邻崇实政，金泥玉检不须留。
登戒坛
作者：玄烨
朝代：清

楼阁高低树浅深，山光水色日沉沉。碧墀静照寒松影，清昼蝉声响绿阴。
登报恩寺浮图
作者：玄烨
朝代：清

涌地千寻起，摩霄九级悬。琉璃垂法相，翡翠结香烟。缔造人功巧，流传世代迁。旷然弥远望，万象拱诸天。
登景忠山
作者：玄烨
朝代：清

景忠远上日方阑，岩壑层层生早寒。岭腹冻云凝玉仗，山中瑞气接仙鸾。鸣钟涧里经声近，击鼓楼前树影残。缭绕旌旗萦石道，六龙行处万民观。
登望海峰
作者：玄烨
朝代：清

谁驾鳌为柱，神州左一方。重关连委粟，半夜豁扶桑。晓散岚光白，晴收水气黄。瀛壖不可极，万里自苍茫。
登济南城望华不注
作者：玄烨
朝代：清

百雉城临济水隈，云山环拱接青莱。更看瘦削孤峰色，独立亭亭秀作堆。
登澄海楼观海
作者：玄烨
朝代：清

危楼千尺压洪荒，骋目云霞入渺茫。吞吐百川归领袖，往来万国奉梯航。波涛滚滚乾坤大，星宿煌煌日月光。阆苑蓬壶何处是，岂贪汉武觅神方。
登灵岩
作者：玄烨
朝代：清

霏微灵雨散春烟，按辔逍遥陟翠巅。香水通流明若箭，琴台列石势如拳。诸峰尽在青萝外，万井全依綵仗前。闻是吴宫花草地，空馀钟磬梵王筵。
登焦山
作者：玄烨
朝代：清

风帆战舰入沙洲，不动云烟一豫游。只见晴光安水面，潮声静里卷潭湫。
登边城作
作者：玄烨
朝代：清

冬月荒山落日斜，岧峣野景几千家。边城戍色云烟静，绿水清河走白沙。
登金山望长江
作者：玄烨
朝代：清

烟云清处晓霞飞，万里滔滔映紫微。灵液渺茫浮淑气，孤峰峍崒照晴晖。花翻浪涌疑天色，风动帆张共德威。昼夜如斯莫间歇，体乾勉已识璿玑。
登鸡鸣山
作者：玄烨
朝代：清
体裁：七言绝句

鸟道盘空近塞垣，羊河如带绕山根。停銮欲览沿边势，石上藤萝手自扪。
白水
作者：玄烨
朝代：清

乱峰回合古檀州，白水云根一道流。谁信塞垣图画似，凉风斜日放渔舟。
白洋湖
作者：玄烨
朝代：清

遥看白洋水，帆开远树丛。流平波不动，翠色满湖中。
百丈崖观瀑
作者：玄烨
朝代：清

悬崖千尺响奔湍，涧道嶒嵘动石澜。仿佛清天有风雨，松阴漠漠逼人寒。
盆中橘实甚繁咏此
作者：玄烨
朝代：清

厥包禹贡自扬州，作颂骚人楚泽留。争似青条朱实好，移来满树洞庭秋。
盆景榴花高有数寸开花一朵
作者：玄烨
朝代：清

小树枝头一点红，嫣然六月杂荷风。攒青叶里珊瑚朵，疑是移根金碧丛。
盘山绝顶三首
作者：玄烨
朝代：清

上盘绝顶俯神京，九月登山积翠晴。荒寺日高人少至，野林烟静鸟无声。道中勒马观风景，涧下留銮爱水清。纵目徘徊犹不尽，氤氲缥缈海云轻。四顾清标高逼天，风云塞上敛寒烟。遥观沙漠宣威远，近控州城作镇悬。紫盖山中独奇秀，双峰岭外更绵联。九秋朗耀几千里，落叶萧条满目前。薄暮东峰来返照，游心怡旷动挥毫。题诗数句林光晚，作赋初联雁阵高。盘道崚嶒难步蹑，危岩巀嵲恐身劳。欲归帐殿还传语，引路山僧度远皋。
盘山绝顶三首·其一
作者：玄烨
朝代：清

上盘绝顶俯神京，九月登山积翠晴。荒寺日高人少至，野林烟静鸟无声。道中勒马观风景，涧下留銮爱水清。纵目徘徊犹不尽，氤氲缥缈海云轻。
盘山绝顶三首·其三
作者：玄烨
朝代：清

薄暮东峰来返照，游心怡旷动挥毫。题诗数句林光晚，作赋初联雁阵高。盘道崚嶒难步蹑，危岩巀嵲恐身劳。欲归帐殿还传语，引路山僧度远皋。
盘山绝顶三首·其二
作者：玄烨
朝代：清

四顾清标高逼天，风云塞上敛寒烟。遥观沙漠宣威远，近控州城作镇悬。紫盖山中独奇秀，双峰岭外更绵联。九秋朗耀几千里，落叶萧条满目前。
盛京旧宫
作者：玄烨
朝代：清

双悬凤阙隐金铺，想见龙飞握瑞符。殿列丹霄崇大政，宫开紫极接神区。君臣际会风云日，版籍留存山海图。堂构有怀追往事，土阶俭朴示规模。
盛京遣使请太皇太后皇太后起居夜书奏疏毕偶成
作者：玄烨
朝代：清

云山遥隔万安宫，定省心悬午夜中。孺慕经时书不尽，微诚凭仗与东风。
盛夏晚偶成
作者：玄烨
朝代：清
体裁：七言律诗

蝉声急处秋将近，绵雨过时暑渐微。树色渺茫凭远阁，云峰掩映罩斜晖。西成平野年当稔，烟息关山事不违。披览牙签心自得，挥毫乙夜勉群几。
看运河建坝处
作者：玄烨
朝代：清

十月风霜幸潞河，隔林疏叶尽寒柯。岸边土薄难容水，堤外沙沉易涨波。春末浅夫忙用力，秋深霖雨失时禾。往来踟躇临渊叹，何惜分流建坝多。
石匣营作
作者：玄烨
朝代：清

青岭横峰荫薜萝，时方小暑绿新荷。蒲编诗兴光岩穴，虎士桓桓扣角歌。
石景山东望
作者：玄烨
朝代：清

车书混一业无穷，井邑山川今古同。地镇崚嶒标异秀，凤城遥在白云中。
石景山望浑河
作者：玄烨
朝代：清

石景遥连汉，浑河似带流。沧波日滚滚，浩淼接皇州。
石盘峪龙潭
作者：玄烨
朝代：清

谷转盘千骑，潭深静一泓。鱼迎斜照出，禽杂野风鸣。扪石苔偏滑，分流水益清。悠然惬心赏，归路月华生。
碧云寺临泉望月
作者：玄烨
朝代：清

碧云夜望月初圆，星斗辉煌照九天。滴溜涓涓无止息，此心长使若清泉。
碧云晓起
作者：玄烨
朝代：清

山中晓起听蝉鸣，遥对峰岑霁色清。洞壑有年奇树老，梦回疑是在蓬瀛。
示大将军伯费扬古
作者：玄烨
朝代：清
体裁：五言律诗

仗钺亲驱寇，分麾扼要先。战能遵指授，动辄秉机权。鸮鸟巢全覆，妖狐命苟延。楼兰须共灭，功胜勒燕然。
示宫中捷音
作者：玄烨
朝代：清

向南瞻北斗，水际见飞鸿。雪照平沙月，云生大漠风。捷书传远塞，喜气溢深宫。奏凯鸣銮近，新荷夏正中。
示平藏将士
作者：玄烨
朝代：清

去年藏里凯歌回，丹陛今朝宴赏陪。万里辛勤瞬息过，欢声载道似春雷。
示江南大小诸吏
作者：玄烨
朝代：清

东南财赋地，江左人文薮。时巡历此疆，民事日探剖。风俗贵淳庞，纷奢讵能久。澄清属大吏，表率群僚首。郡县布慈和，恺悌歌父母。民者国之本，生计在畎亩。六府既孔修，三事安可后。教化默转移，各须尽官守。户使敦诗书，人知崇孝友。庶几远迩氓，皞皞登仁寿。诰诫申予怀，斯言慎不负。
示江南浙江守土诸臣
作者：玄烨
朝代：清
体裁：古风

宇宙方清宁，吏治尚端廉。农使乐耕凿，民使适里阎。大寮总其要，小吏毋苛纤。纪纲不可弛，随时酌宽严。为上能自爱，群属必畏钳。讼惟善得情，操守时警砭。勿恃才妄作，勿以媚自忺。务令比户丰，膏泽远近沾。朱轓与彤驺，万姓所具瞻。臧否道有碑，防口难可钳。不见广厦材，耸干从幽潜。不见冲霄鹤，饮啄本静恬。告诫示勉勖，保护兹庶黔。
示诸皇子
作者：玄烨
朝代：清
体裁：五言律诗

勤俭守家法，为仁勉四箴。读书须立体，学问更从心。佻达愆非浅，浮华罪渐深。人皆知此道，何必论古今。
祖樾寺
作者：玄烨
朝代：清

青山横古寺，羽旆陟层巅。地僻茅堂小，桥危石径穿。夏条含嫩叶，春卉发馀妍。寂寞空林午，时闻钟磬传。
祝巴林淑慧大长公主诗
作者：玄烨
朝代：清

长祝南山寿，愿言北斗诗。祥开应帝女，釐降自金枝。沙漠黎心服，坤贞天下知。年年庆人瑞，岁岁赏瑶池。
禁园秋霁
作者：玄烨
朝代：清

树冷催蝉咽，荷疏表影长。深秋残暑气，微爽待高阳。户外远尘迹，园中多蕙香。溶溶新雨霁，吟乏愧成章。
禾中道上
作者：玄烨
朝代：清

两岸人家半种桑，雨中入望尽苍茫。民间本业惟农织，爱看山村共水乡。
秋兰
作者：玄烨
朝代：清

猗猗秋兰色，布叶何葱青。爱此王者香，著花秀中庭。幽芬散缃帙，静影依疏棂。岂必九畹多，侈彼离骚经。
秋幸出郊见收成志喜
作者：玄烨
朝代：清

节届商秋早，农忙屡岁丰。柴门歌再稔，比屋乐同风。人烟多庆色，霜树杂微红。极目高低景，山川一望中。涤暑高风至，中分白露微。草肥宜牧马，林薄好行围。水向阶前注，峰排云外稀。斜阳临帐殿，晚色秘天机。
秋幸出郊见收成志喜·其一
作者：玄烨
朝代：清

节届商秋早，农忙屡岁丰。柴门歌再稔，比屋乐同风。人烟多庆色，霜树杂微红。极目高低景，山川一望中。
秋幸出郊见收成志喜·其二
作者：玄烨
朝代：清

涤暑高风至，中分白露微。草肥宜牧马，林薄好行围。水向阶前注，峰排云外稀。斜阳临帐殿，晚色秘天机。
秋日再过阜平
作者：玄烨
朝代：清

春经阜平县，夹道多榛杞。雉堞久倾颓，郛郭仅遗址。耆老遮马前，其言质且俚。土硗愿力田，三时事耘耔。所苦井税输，道远越山水。闻之切痛瘝，宁尔在干止。有司近拊循，疮痍庶能起。十室忠信存，何况境百里。郊圻戒申画，风土亦洵美。问俗此重来，居民咸色喜。易彼蒿与莱，荒涂渐成市。经野得良图，可以喻治理。
秋日出郊观稼
作者：玄烨
朝代：清

秋气日寥迥，万象皆苍苍。朝暾被渥露，草木含晶光。西成方届候，农事将筑场。于焉省敛穫，令典重百王。轻轩屏前置，夙驾无严装。郊原一以眺，烟树纷成行。微风散深樾，清流抱回塘。土脉秀且沃，篝车郁相望。新䥥粲如月，刈此溪云黄。捃拾复何幸，遗秉满道旁。鸟雀互翔集，妇子咸悦康。行将吹苇籥，报尔千斯箱。眷言三时勤，艰难讵可忘。茫茫视九壤，岂尽歌丰穰。二釜苟不充，予饥惄如伤。幸兹乐有年，时若雨与旸。勖哉慎所丽，田功庶无荒。
秋日咏刀
作者：玄烨
朝代：清

七宝刀光耀斗牛，建章佩带向初秋。清流越砥方知力，截兕剸鲸断不愁。
秋日晚景有怀
作者：玄烨
朝代：清

寒鸦秋景集南林，遥倚屏山绮树阴。丹阙远砧鸣午夜，玉壶清漏起遐心。衷情静里无人识，外象閒中有物寻。忆想千般闻落叶，且须持笔漫微吟。
秋日紫光阁阅射
作者：玄烨
朝代：清

碧汉层云敛，金风别馆开。驺虞宾射礼，士马羽林材。队引花间入，镳分柳外催。桓桓心膂寄，堪许属车陪。
秋暮
作者：玄烨
朝代：清
体裁：五言律诗

落叶催寒早，山山草遍枯。雪晴麋得食，风急雁衔芦。松古纷披出，林深高下殊。漫云沙塞地，别自足饶腴。
穹览寺偶成
作者：玄烨
朝代：清

塞北钟声久不闻，梵音列刹共氤氲。雨花柏树同僧老，开世瞿昙永法云。
立冬微雨雪偶成
作者：玄烨
朝代：清

朔风拂户牖，梅蕊报门阑。颁历小春候，同云十日寒。琼花连雨润，侍女怯衣单。念彼穷檐苦，还思盘石安。
立春
作者：玄烨
朝代：清

淑景维新爆，竹声手调羹。词臣载笔赋，琼英学西京。凤阁龙楼昼，渐长物资生。劝官勉力尽，升平竹马迎。
立春调寄太平时
作者：玄烨
朝代：清
体裁：词

淑景维新爆竹声。手调羹。词臣载笔赋琼英。学西京。凤阁龙楼昼渐长。物资生。劝官勉力尽升平。竹马迎。
立春调寄太平时
作者：玄烨
朝代：清

淑景维新爆竹声。手调羹。词臣载笔赋琼英。学西凉。凤阁龙楼昼渐长。物资生。劝官勉力尽升平。竹马迎。
立秋前一日晚同左右閒坐进鲜果
作者：玄烨
朝代：清

初到金风天气晚，微凉雨后画帘垂。九重迥出白云远，三殿高临北斗移。珍果满盘新献节，碧梧一叶报秋时。漏深不寐题诗句，月色煇煌照凤墀。
立秋在六月
作者：玄烨
朝代：清

庚伏虽云尽，依然六月中。歊蒸临水榭，溽暑望金风。未变楸梧色，还舒菡萏红。杖藜西顾意，数问奏边功。
端宁殿斋居
作者：玄烨
朝代：清

肃肃群籁屏，袅袅炉烟舒。诹日躬禋祀，濯祓临斋居。辉辉阁西日，流影照绮疏。坐久微风来，冷然吹衣裾。霁心观万象，默见天地初。感神在至诚，宁俟灌鬯馀。
端阳
作者：玄烨
朝代：清

春夏连年旱魃灾，虽逢令节免流杯。清和幸得甘霖霈，竞渡蒲樽览一回。
端阳前一日回宫
作者：玄烨
朝代：清

满路榴花映玉舆，炉烟香绕侍臣裾。经时远道彤闱隔，先向慈宁问起居。
竹林禅院在润州城南竹径数里
作者：玄烨
朝代：清

一径入深竹，数里来上方。丛生岩磴密，枝拂云烟长。华旗出林际，芝盖停三阳。飒飒吹霜风，碧叶纷翱翔。山斋颇幽寂，万籁含虚光。触物感予怀，歌彼淇澳章。
第一泉
作者：玄烨
朝代：清

峻阜横冈紫塞连，羽林卫士宿三千。閒听鼓角空山里，月上长城第一泉。
紫光阁
作者：玄烨
朝代：清

政閒多豫日，别馆偶留连。草绿含春气，花红带晓烟。鸣禽听绕树，新水看浮船。物理何曾息，从容忆抚弦。
红川
作者：玄烨
朝代：清

紫塞红川接上京，昼閒雉尾暑风轻。茅茨不改阶三尺，台殿何须筑九成。谷鸟群飞林欲暮，边花齐发雨新晴。试看属国欢娱日，大漠虚烟处处生。
红川秋兴
作者：玄烨
朝代：清

俛视八方尽，高天峻岭分。秋风起孤韵，日色下溪云。
细河
作者：玄烨
朝代：清

一水沙冈外，回流甲帐前。日长时饮鹿，风至忽闻蝉。棕叶铺凉殿，松花落细旃。从来销夏地，未胜此中偏。
织造处阅机房
作者：玄烨
朝代：清

终岁勤劳匹练成，千丝一剪截纵横。此观不为云章巧，欲俭骄奢赌未萌。
经叶赫废城
作者：玄烨
朝代：清

断垒生新草，空城尚野花。翠华今日幸，谷口动鸣笳。
经喀尔沁
作者：玄烨
朝代：清
体裁：七言绝句

古木苍山路不穷，霜林飒沓响秋风。临流驻跸归营晚，坐看旌门落照红。
经大同府
作者：玄烨
朝代：清
体裁：五言律诗

塞行初返旆，止跸偶城闉。帝典尊明德，汤盘鉴日新。时巡惟济物，敷政在安人。特豁云中赋，军需供亿频。
经明成祖勒铭处指示扈从诸臣
作者：玄烨
朝代：清

伊昔永乐年，征马嘶朔风。碛间铭片石，苔藓磨青铜。我行初拂拭，夏节欣相同。当时月在已，今值清和中。后先间两日，彼亦一代雄。我武讨不庭，春发明光宫。塞草绿微茁，雨雪阴濛濛。或言时尚早，稍待边花红。宁知英杰人，所见良疏通。迅行掩不备，兵法贵折冲。军谋在帷殿，士气如虎熊。岂不资群策，惟断斯有功。作诗纪其事，聊以示臣工。
经永平城南
作者：玄烨
朝代：清

三代幽偏地，秦时右北平。川原绵大陆，形胜借坚城。晴日初迎辇，春风暗拂旌。龙山遥入目，缥缈白云横。
经泰山之麓
作者：玄烨
朝代：清

耸巘高峰记昔攀，春回瀑水响潺潺。万层石级云霄上，千里烟村缥缈间。暂驻犹然思往事，凭陵直欲小人寰。朱旗翠葆疏林外，已见巍巍俯众山。
经筵进讲周易
作者：玄烨
朝代：清

桂宫仙仗启，兰殿讲筵开。朝士鸣珂集，词臣执简来。天苞宣一画，人极位三才。待抉羲文秘，羹墙日几回。
经邳徐界上
作者：玄烨
朝代：清
体裁：五言绝句

泗水通淮泽，坡陀认马陵。经过怀十载，户口几新增。
络纬养至暮春
作者：玄烨
朝代：清

秋深厌聒耳，今得锦囊盛。经腊鸣香阁，逢春接玉笙。物微宜护惜，事渺亦均平。造化虽流转，安然比养生。
维扬雨霁
作者：玄烨
朝代：清

二十四桥夜雨收，蜀冈阜下水西流。禅心欲定沾泥絮，不为繁华紫绮裘。
绿金莲花
作者：玄烨
朝代：清

牡丹有绿诚仙品，幻色生香野草中。数朵乍开凝碧玉，黄花应逊碧花丛。
翰林魏学诚该直命大学士陈廷敬出题考得四方无事太平年朕喜其句而偶成四韵
作者：玄烨
朝代：清

太平久远须忧虑，无怠无荒即乐天。教化原从风俗起，观瞻祇系庙堂坚。精心可畏先贤语，守法勿更大义全。问道愚民何为愿，官清省事便丰年。
脱脱城
作者：玄烨
朝代：清
体裁：七言绝句

土墉四面筑何坚，地压长河尚屹然。国计思清荒服外，早将粮粟实穷边。
膳酒自述
作者：玄烨
朝代：清

盈馀休说帝王家，俭朴身先务戒奢。盛馔醇醲应有损，野蔬风味亦堪嘉。樽中旨酒无能饮，案上珍肴勿过加。淡泊宁心和五味，养身得正胜丹砂。
自宁夏出塞滨河行至白塔乘舟顺流而下抵湖滩河朔作
作者：玄烨
朝代：清

黄河之源难可穷，滔滔来自遐荒中。既入洮兰复西出，飞涛浩瀚声淙淙。来从边山远跋涉，遣师挽饷兼采风。回銮欲假顺流便，特乘艇舰浮奔洪。潆洄大野势几曲，沙岸颓突还巃嵷。乱柳排生枝干密，中有巨鹿藏榛丛。遥山转转行莫尽，忽前俄后迷西东。有时塞云催急雨，晚天霁色横长虹。旌门月上夜皎洁，水光直与银汉通。放棹百里只瞬息，迅于走坂驰骏骢。中霄望见旄头落，幕北已奏烟尘空。兹行永得息兵革，岂惜晓暮劳予躬。长河绵延古鲜历，巡阅乃与区域同。自此寰海乐清晏，熙恬万国咸亨丰。
自宿迁解缆一日夜达山东境
作者：玄烨
朝代：清

千里南程几日回，轻舟直下溯潆洄。天风更假帆樯便，一夕山东境上来。
自江宁至京口
作者：玄烨
朝代：清

轻绡初霁引江干，隔岸芦洲映水寒。吴会人文因气秀，金焦峦势起弘观。往来客旅千重艗，上下波涛万里滩。逝者绵绵无歇息，利名今古视艰难。
自笑古稀
作者：玄烨
朝代：清

月宇启窗纱，身閒兴转赊。庞眉临事暗，垂老厌人哗。懒惰心惟静，精勤目已花。临池惭手涩，无复竞龙蛇。
自苏州行至昏刻未到昆山河傍有竹林数亩晚风可佳故驻跸于此赋得劲节疏枝带晚风之句
作者：玄烨
朝代：清

无意虚中得劲节，非关强作有疏枝。晚风不待春将老，寸晷岂容年少时。落照昆山掩玉色，远分秦望感人思。初来更觉渔家乐，援笔题笺叹暮诗。
自贼中投诚来者皆宥之
作者：玄烨
朝代：清

伐叛军声震若雷，奔亡贼势已全摧。龙荒所至皆苍赤，许尔投戈向化来。
自过江至常州府杂咏四首
作者：玄烨
朝代：清

风平杨子渡，举棹过长江。暮色林低水，晴光月照窗。爱竹为长绿，南方已满林。乔松分路侧，并作映江浔。夜过丹阳道，红尘不染帆。氤氲存五内，浩气托经函。延陵曙色阑，意与渚田宽。人尽农桑力，文风表里观。
自过江至常州府杂咏四首·其一
作者：玄烨
朝代：清

风平杨子渡，举棹过长江。暮色林低水，晴光月照窗。
自过江至常州府杂咏四首·其三
作者：玄烨
朝代：清

夜过丹阳道，红尘不染帆。氤氲存五内，浩气托经函。
自过江至常州府杂咏四首·其二
作者：玄烨
朝代：清

爱竹为长绿，南方已满林。乔松分路侧，并作映江浔。
自过江至常州府杂咏四首·其四
作者：玄烨
朝代：清

延陵曙色阑，意与渚田宽。人尽农桑力，文风表里观。
自长城岭至台怀
作者：玄烨
朝代：清

山行竟日夕，风景一以殊。万马鱼贯前，宛若登天衢。云际冠层峰，雪外辨修途。丛卉未甲坼，寒禽互喧呼。曲涧响环玦，空籁鸣笙竽。纵乏绮丽观，烟萝澹相娱。流览多所欣，未觉道路纡。五台遥入抱，郁郁诚灵区。翠微未及上，身已临清都。佳气惬遐赏，旷怀抗远图。陶唐此故土，馀泽仍渐濡。刻玉缅往迹，游河景前模。载咏蟋蟀吟，遗风今有无。
自龙潭用战舰顷刻至金山
作者：玄烨
朝代：清

来往无涛如皎镜，江干极目远峰连。昔时血战君山侧，今日平成万里天。
至廓尔沁部落与诸蒙古宴
作者：玄烨
朝代：清
体裁：五言律诗

大野支黄幄，长筵藉软莎。恩膏宣塞下，部落列山阿。法酒沾人醉，椎牛飨众多。提携偕妇稚，千帐动欢歌。
至江宁百姓欢迎遮道志喜
作者：玄烨
朝代：清

童叟欣迎步辇前，春风润雨万条烟。若非念切军民久，争得欢声祝八千。
至阊门
作者：玄烨
朝代：清

明丽山川列象辉，光风轻艗带烟霏。云随御仗分河畔，雨洗微尘花点衣。
舟中书怀
作者：玄烨
朝代：清

澹澹春山暮霭清，和风拂柳入帘轻。留情远寄悬千里，抚景兴怀历几程。寒尽梅中初霁雨，诗成洲上忽闻莺。船窗睡起疑宫阙，月满江湖听棹声。
舟中观猎
作者：玄烨
朝代：清
体裁：七言律诗

习战昆明汉武穿，于今江海靖鲸烟。常思远涉坚筋骨，每令平流演猎船。雁阵惊鎗离复合，鸥群畏弩散还连。衰年虽乏挽强力，黾勉春蒐以德先。
舟中观猎
作者：玄烨
朝代：清

习战昆明汉武穿，于今江海靖鲸烟。常思远涉坚筋骨，每令平流演猎船。雁阵惊鎗离复合，鸥群畏弩？还连。衰年虽乏挽强力，黾勉春蒐以德先。
舟中观耕种
作者：玄烨
朝代：清

四野春耕阡陌安，徐牵密缆望河干。土肥原系黄沙过，辛苦先年挽异澜。
舟中鼓琴
作者：玄烨
朝代：清

蓬窗听绿绮，月影映船遥。静里宫商别，风前律吕调。雁飞遥集渚，鱼跃欲乘潮。雨歇苔犹湿，应知助麦苗。
舟泊潞河
作者：玄烨
朝代：清

万里帆樯宛转来，炎天系缆泊河隈。长江曾著操舟说，短梦频思作楫才。隔水翛翛秋麦起，绕林处处野花开。从容披阅依书幌，静尔忘言忆九垓。
舟行野望
作者：玄烨
朝代：清
体裁：七言律诗

惠风万顷下芳畦，远水拖烟晓状迷。河上草新才覆地，林间花堕半沾泥。翩翾弱燕穿船入，宛转芳莺隔树啼。若问抚阑端坐意，默思丰裕洽群黎。
舟过济宁
作者：玄烨
朝代：清
体裁：七言绝句

济水平分南北流，山桃花绽古墟头。粼粼碧浪层层树，便觉春风起棹讴。
船泊三江口
作者：玄烨
朝代：清

满眼湖山丽，九峰负海隅。沃野吴淞境，横云馆驿衢。观风来泽国，非是喜灵区。雨过泊舟处，星连映水珠。
船泊无锡
作者：玄烨
朝代：清

扬帆百馀里，警跸惠山泉。竹倚青松外，藤悬秀岭巅。垂杨初匝幔，新藻写澄渊。惟爱此清洁，开言点素笺。
船猎
作者：玄烨
朝代：清

万人齐指处，一鸟落晴空。携琴鼓棹返，乐与大臣同。
船窗对月小饮
作者：玄烨
朝代：清

皎洁胧胧向晚明，鲜云细雨过帆轻。上樽空设原非饮，梅赋无花句亦成。媚景依然铺锦甸，晴光更与助桃笙。隔溪酒市迎流近，转岸遥闻笑语声。
芝径云堤细雨归舟
作者：玄烨
朝代：清

长堤一线入芝径，小艇乘凉隔岸移。水向方桥潆细浪，风吹菡萏倒垂枝。秋成已庆年丰兆，暑尽无忧云汉诗。遗事陈瓜为七夕，偶因佳节赋清辞。
花山
作者：玄烨
朝代：清
体裁：五言律诗

警跸来初地，青山鸟道深。风生松涧合，云暗石苔侵。静昼飞閒蝶，馀春噪晚禽。空留支遁迹，物外托宸襟。
苏州巡抚吴存礼
作者：玄烨
朝代：清

曾记临吴十二年，文风人杰并堪传。予怀常念穷黎困，勉尔勤箴官吏贤。
苑西新柳二首
作者：玄烨
朝代：清

岸草青回太液池，春来又见柳垂丝。东风小苑三眠后，最爱鹅黄蘸水枝。轻烟漠漠柳青青，半拂虹桥半水亭。啼鸟数声春昼永，博山香袅隔帘听。
苑西新柳二首·其一
作者：玄烨
朝代：清

岸草青回太液池，春来又见柳垂丝。东风小苑三眠后，最爱鹅黄蘸水枝。
苑西新柳二首·其二
作者：玄烨
朝代：清

轻烟漠漠柳青青，半拂虹桥半水亭。啼鸟数声春昼永，博山香袅隔帘听。
苦热戏作
作者：玄烨
朝代：清

数年不见歊蒸热，于今炽日最难当。披襟气蹙三庚远，近榻神昏九夏长。烦暑时侵高阁上，炎光每到小楼傍。微凉须动清风扇，勉力勤民阅奏章。
莲花岩松牡丹
作者：玄烨
朝代：清

离宫初雨后，花气满天街。石壁流泉响，松坪古干佳。香凝金掌露，名重玉盘钗。静里经声息，方知道有涯。
菜畦
作者：玄烨
朝代：清
体裁：七言绝句

东南农事已春深，菜陇花开满地金。独爱小民勤力作，马头堪慰省方心。
菩萨顶
作者：玄烨
朝代：清

四十余年礼世伽，本来面目是天家。清凉无物何所有，叶斗峰横问法华。
营夜南望北斗
作者：玄烨
朝代：清

碧琉璃界四垂边，渐觉云低欲到天。为问北来行近远，果然北斗挂南川。
萨尔浒
作者：玄烨
朝代：清

城成龙跃竦重霄，黄钺麾时早定辽。铁背山前酣战罢，横行万里迅飞飙。
蒙古老稚来迎咸劳遣之
作者：玄烨
朝代：清
体裁：七言绝句

塞阅鸡延建羽旄，常因国计不辞劳。苍头黄口纷然至，天地为心示覆帱。
蒙恬所筑长城
作者：玄烨
朝代：清

万里经营到海涯，纷纷调发逐浮誇。当时用尽生民力，天下何曾属尔家。
蒙阴晓雪
作者：玄烨
朝代：清

一片寒云向晓封，雪花应候慰三农。马蹄碎踏琼瑶路，隔断蒙山顶上峰。
蓟城遇雪
作者：玄烨
朝代：清

冻云封树蓟城西，玉蕊轻盈乱马蹄。忆想年年常过此，何曾瑞雪遍山溪。
虎丘
作者：玄烨
朝代：清

秀壁名吴水，悬萝接紫霞。仁风期大吏，厚俗止纷华。停辇舆情问，开轩畎亩赊。笙歌陈勿用，意使尽桑麻。
虎丘
作者：玄烨
朝代：清
体裁：七言绝句

随风画楫到山塘，水市阴笼草木香。石不点头谁说法，惟存涧响杂笙簧。
虎丘一咏
作者：玄烨
朝代：清

三天风雨百花催，独赏幽兰倚槛栽。俯瞰田间浮麦浪，舆情足食即春台。
虎丘望山后
作者：玄烨
朝代：清

试剑空存石，生公尚有台。爱看山后景，错落野田开。
虎跑泉
作者：玄烨
朝代：清

松林带馀雪，空山啼百舌。石溜响涓涓，寒泉自清洁。
虎跑泉
作者：玄烨
朝代：清
体裁：七言绝句

灵泉涌地寒侵骨，胜迹名高著虎跑。似恐被人频汲取，一泓清迥出山坳。
虎邱
作者：玄烨
朝代：清

小阜回冈落照红，长廊曲榭构西东。独怜剑石潺湲水，霸业销沉在此中。
蠲江南逋赋
作者：玄烨
朝代：清

国家财赋东南重，已责蠲租志念殷。膏泽何妨频见渥，普天愿与乐耕耘。
行围所经灰发叶赫哈达诸地皆我祖宗之所开并遗迹存焉·其一
作者：玄烨
朝代：清
体裁：七言绝句

铁马金戈百战时，戎衣辛苦首开基。榻边鼾睡声先定，始布中原一著棋。
行围所经灰发叶赫哈达诸地皆我祖宗之所开并遗迹存焉·其二
作者：玄烨
朝代：清
体裁：七言绝句

垣墉遗址尚山坳，略地平城辟土茅。荡涤尘沙真不易，仰思遗烈驻云旓。
行围敖汉柰曼查鲁忒诸部落
作者：玄烨
朝代：清
体裁：五言律诗

农暇巡侯甸，扬旌历远途。军容陈七萃，武事讲三驱。永罢防秋戍，咸为首路趋。晚来围猎罢，羽卫集平芜。
行宫春雨作书竟日
作者：玄烨
朝代：清

离宫暂驻辇，竟日检牙签。自愧书家奥，临池正笔传。
行宫雨中望吴山
作者：玄烨
朝代：清
体裁：七言绝句

槛外青山纵目收，繁花初落叶新稠。更教点染烟云色，添得窗前翠欲流。
行殿夜览章奏
作者：玄烨
朝代：清

飞递传来奏牍多，旌门莫问夜如何。银灯毳幕春寒重，恐是阴阳尚失和。
行殿示诸皇子
作者：玄烨
朝代：清

师行日已远，边马风萧萧。眷言靖疆宇，宁惮道路遥。彼寇邻北藩，谲谋声动摇。除恶必拔本，稂莠隳良苗。外攘内斯安，务令金甲销。吾民息转输，丁男无敝彫。一劳方永逸，所戒怠与骄。天心鉴此诚，雨旸时以调。
行殿读书示翰林侍讲高士奇
作者：玄烨
朝代：清

六御东巡海上回，夜深思古帙重开。秘书日日随行幄，玉辇前头珥笔来。
行间赐大学士张玉书
作者：玄烨
朝代：清

畴昔谋康阜，除顽事战攻。若非扬九伐，何以靖三农。古义严声讨，儒臣在折冲。遐荒风雪里，扈跸纪军容。
西安偶作
作者：玄烨
朝代：清

八水源秦陇，山河辅帝京。此方文武职，须教尽和平。
西山驻跸夜闻秋声
作者：玄烨
朝代：清

西风吹长林，木叶响如雨。起视山月高，浮云无一缕。
西湖
作者：玄烨
朝代：清
体裁：五言律诗

湖光开潋滟，临幸及芳时。浅翠堆山色，轻香拂水湄。彩斿看自动，画鹢觉平移。静坐观群类，资生得所宜。
西湖再作
作者：玄烨
朝代：清
体裁：五言律诗

面面山容澹，盈盈水态清。流文萦杰阁，波影荡高城。燕舞知迎棹，花低解避旌。乘春弘沛泽，随地稔民情。
西湖夜月
作者：玄烨
朝代：清

月照清涟静不波，鸾箫象管夜来多。轻舟岂羡江湖胜，欲写无私属棹歌。
西湖戏作
作者：玄烨
朝代：清

晴雨分山色，临流启壮观。楼台横水面，梵塔插云端。忽讶松间竹，当誇岩下兰。风光被草木，无处不成欢。
西湖遇雨
作者：玄烨
朝代：清

雨洗催花叶满林，柴门晓色静沉沉。微飘柳絮春光晚，轻縠徐波见水心。
西溪
作者：玄烨
朝代：清

十里清溪曲，修篁入望深。暖催梅信早，水落草痕侵。俗藉渔为业，园饶笋作林。民风爱淳朴，不厌一登临。
西苑试士
作者：玄烨
朝代：清

霁日东风暖，平川宇宙宽。文章随世转，经史得人安。讲学前贤奥，观光后进欢。有生宵旰虑，独望和羹难。
见案头水仙花偶作二首
作者：玄烨
朝代：清

翠帔缃冠白玉珈，清姿终不污泥沙。骚人空自吟芳芷，未识凌波第一花。冰雪为肌玉鍊颜，亭亭如立藐姑山。群花只在轩窗外，那得移来几案间。
见案头水仙花偶作二首·其一
作者：玄烨
朝代：清

翠帔缃冠白玉珈，清姿终不污泥沙。骚人空自吟芳芷，未识凌波第一花。
见案头水仙花偶作二首·其二
作者：玄烨
朝代：清

冰雪为肌玉鍊颜，亭亭如立藐姑山。群花只在轩窗外，那得移来几案间。
见泰安等数州县饥民亟命设法赈济
作者：玄烨
朝代：清

东路行辇到，人食正荐饥。呼庚儿女盼，宸游众所依。村中皆菜色，散去掩柴扉。救荒先发谷，转漕迅如飞。两旬无多日，有司报民归。地丁既已责，私派务全希。尽力专邦本，留意欲国肥。麦秋犹可望，黎命其庶几。
见迎驾者
作者：玄烨
朝代：清
体裁：七言绝句

叠鼓鸣铙列旆旌，鹓行鹭序续编氓。依依马首嵩呼处，念此欢迎赤子情。
见途中夏麦将熟志喜
作者：玄烨
朝代：清

江浒淮壖道已周，归看东省麦盈畴。雨滋膏润苗多秀，早庆今年大有秋。
见雁南飞
作者：玄烨
朝代：清

归雁南飞有数行，南飞度岭向衡阳。欲将信息传军士，早报成功返故乡。
见龙行
作者：玄烨
朝代：清

在田在天连二五，纯阳变化参吞吐。非如起蛟坏田庐，又非密雾伤园圃。云端前后发祥光，逶迤上下行有矩。而乘六龙以御天，不违施德普时雨。有亢有悔有亏盈，首出庶物用精明。大哉龙德从其类，发挥纯粹须经营。长江一派何泱漭，素波万里尽澄泓。象震凌云敦元气，日新顾諟玩无声。
观珍珠泉
作者：玄烨
朝代：清

一泓清浅漾珠圆，细浪潆洄小荇牵。偶与诸臣閒倚槛，堪同鱼藻入诗篇。
观苗无意到潭柘咏时景
作者：玄烨
朝代：清

昼永薰风至，清泉决决长。芳年添景色，迟日换流光。旧竹随堤发，新花满涧香。观苗不觉晚，微雨点衣裳。
览奏章少倦甲夜得寝又被清磬惊醒复睡梦中作成起时已忘少半故前后增补以成四韵赐纪荫老和尚迩来未临法书久不作字手涩难于运管字不甚佳
作者：玄烨
朝代：清

春梦深沉新刹中，陡闻清磬在邻东。方疑般若真非相，不解金经尽是空。鼻竖眉横无著落，胸宽意阔有尘笼。毫光咫尺临高眺，满目江干淑景融。
览孝经衍义有感而作
作者：玄烨
朝代：清

孝友乾坤蕴，彝伦宇宙开。无违遵制礼，色养勉循陔。风木追前事，春秋思表哀。欢心从博爱，锡类育英才。恶慢须防过，骄危诫取灾。教原由匪懈，德本足兼该。不敬有何别，存诚自可推。始终劝兴行，经义日昭回。
览淮黄成
作者：玄烨
朝代：清

殷勤久矣理淮黄，几度风尘授治方。九曲素称天下险，四来实为兆民伤。使清引浊须勤慎，分势开疏在不荒。虽奏安澜宽旰食，诫前善后奠金汤。
览皇清文颖内大学士陈廷敬作各体诗清雅醇厚非集字累句之初学所能窥也故作五言近体一律以表风度
作者：玄烨
朝代：清

横经召视草，记事翼鸿毛。礼义传家训，清新授紫毫。房姚比就韵，李杜并诗豪。何似升平相，开怀宫锦袍。
览贞观政要
作者：玄烨
朝代：清

春阳淑以嘉，流云洒几案。及此听政馀，缣缃获披玩。寥寥三古后，载籍亦炳焕。俯仰千年馀，盛治数贞观。修德偃干戈，措刑空狴犴。海外奉车书，臣民登燕衎。事往迹尚存，流风照觚翰。洋洋四十篇，可以一辞贯。仁义有明效，非由事击断。鄙哉封伦言，相去邈河汉。
试中泠泉
作者：玄烨
朝代：清

缓酌中泠水，曾传第一泉。如能作霖雨，沾洒遍山川。
诸皇子来迎示之
作者：玄烨
朝代：清
体裁：七言绝句

行尽龙荒到凤城，三回寒暑事长征。只须勤俭思无逸，说与艰难远道情。
读书得风云月露字因而分作四句中成绝一首
作者：玄烨
朝代：清

吟风欲识诗书髓，弄月须参天地心。莫遣云尘绕八极，时时湛露沛高深。
读左氏春秋作
作者：玄烨
朝代：清

夫子维王道，褒诛汗简青。千秋师凤德，三传翼麟经。义理资参校，丹铅彻昼冥。静中欣悟入，古训是新铭。
读朱子全书有感而作
作者：玄烨
朝代：清

降衷天命同仁性，气质多偏亦有全。人十已千知自勉，参三列九授师传。直方表里须涵养，朝夕云为在惕乾。喻道程朱明尽善，正心穷理溯渊渊。
谒大禹庙
作者：玄烨
朝代：清

古庙青山下，登临晓霭中。梅梁存旧迹，金简纪神功。九载随刊力，千年统绪崇。兹来荐蘩藻，瞻对率群工。
谕浙省将吏军民
作者：玄烨
朝代：清

省方浙西东，山川极遐瞩。兹晨当回銮，谆谆一相勖。军民贵安和，文武须联属。息忿可无争，守分在忍辱。日使讼庭閒，愚民免械梏。奢侈尤当惩，繁华莫恣欲。俭乃保其富，素履各敦笃。惟令教化兴，益见闾阎足。诸吏宜勉之，期归淳朴俗。
赋得万壑泉消夏千峰翠作秋
作者：玄烨
朝代：清

白藏新素节，碧涧洗心泉。爽籁鸣楸叶，纤云罩野田。鸿飞横峻岭，鹤舞爱平川。见雨心愁潦，闻旸意省愆。西成登瑞谷，南亩庆丰年。远近无殊别，盈虚有后先。桑榆怀壮志，吟咏借瑶篇。生理随时发，渊衷重体乾。
赋得万物静观皆自得
作者：玄烨
朝代：清

布教皇风性理寻，右文惠化无私临。清閒静省危微志，宴坐动观人道心。天地浑元肃气象，乾坤阖辟识书林。圣贤雅颂原无远，实在存神咏四箴。
赋得三十六宫都是春
作者：玄烨
朝代：清

四时观物视韦篇，奥旨微言开画前。月窟天根来往处，地雷乾巽互环旋。青阳和煦为春首，淑日依迟作道筌。运转洪钧推造化，体元善政在身先。
赋得光风遍寰宇
作者：玄烨
朝代：清

佳气先春丽景殊，光风遍拂到寰区。新年二日逢斋戒，去腊三朝读典谟。立志铭心闽洛理，虚怀注念鬼神孚。岂知人意皆从善，爱此元元是巩图。
赋得冬日可爱
作者：玄烨
朝代：清

复卦初生处，景随玉管回。前旗分鸟道，后仗向龙堆。爱日冬偏暖，临桥冰未开。宽城行幸地，越岭少尘埃。
赋得山林引兴长
作者：玄烨
朝代：清

曾读杜诗解，纷纷议论多。遇时非泰运，行道至蹉跎。托迹山林趣，披怀水石歌。千年赋比兴，后世岂能过。
赋得帐殿郁崔嵬
作者：玄烨
朝代：清

茂林叶未黄，宾雁始成行。后队分山出，前旌越岭扬。鹿鸣秋草盛，人喜菊花香。日暮帷宫近，风高暑气藏。清露知时转，纤云却暑回。豫游临石磴，杂踏过河隈。潭静鱼吹沫，林疏鹿印苔。秋成良可赋，为此共徘徊。
赋得帐殿郁崔嵬·其一
作者：玄烨
朝代：清

茂林叶未黄，宾雁始成行。后队分山出，前旌越岭扬。鹿鸣秋草盛，人喜菊花香。日暮帷宫近，风高暑气藏。
赋得帐殿郁崔嵬·其二
作者：玄烨
朝代：清

清露知时转，纤云却暑回。豫游临石磴，杂踏过河隈。潭静鱼吹沫，林疏鹿印苔。秋成良可赋，为此共徘徊。
赋得当户翠峰稠
作者：玄烨
朝代：清

杳冥巉岩石，苍茫远近山。案书无俗韵，侍女有云鬟。静省参三教，动沦闭四关。閒来偶独咏，自笑为开颜。
赋得恩光日边来
作者：玄烨
朝代：清

冬藏待春发，艮止佐东生。八极分仁政，诸方拱向明。车书同内外，民物望丰亨。敬奉无私义，殷勤宵旰情。
赋得时人不识予心乐
作者：玄烨
朝代：清

恩波遍布首邦畿，爱此佳时绿尚微。血耗养衰心益壮，神烦物扰体无违。暮年筋骨犹能强，半世忧劳幸免非。老惯豫游山水处，傍人那得识天机。
赋得月照冰池
作者：玄烨
朝代：清

半璧映河隈，光瑩鉴溯洄。源清同皎洁，溜静自徘徊。远照移松岭，寒辉展镜台。羊肠分岔路，飘渺碧云堆。
赋得月照冰池
作者：玄烨
朝代：清
体裁：五言律诗

半璧映河隈，光莹鉴溯洄。源清同皎洁，溜静自徘徊。远照移松岭，寒辉展镜台。羊肠分岔路，飘渺碧云堆。
赋得梅候宫中树
作者：玄烨
朝代：清

积雪梅犹冷，春寒竹色沉。占年勤远虑，恶酒自高吟。忧乐同民切，诗书味道深。光风来锦甸，生养见天心。
赋得梅雪争春
作者：玄烨
朝代：清

梅花十里香犹在，雪白千山岭益明。盈尺预知秋麦壮，争春岂不让生生。
赋得江城五月落梅花
作者：玄烨
朝代：清

梅花一调楚江干，吹彻潇湘五月寒。地北天南无谪叟，不教羁思入毫端。
赋得爆竹声中一岁除是日微雪
作者：玄烨
朝代：清

爆竹连宵不夜城，占年积素即丰盈。维新四始全仁政，脩省三朝冀太平。拂曙和风临上日，通晨淑气拥华清。愿将柏叶芳樽酒，赐与臣邻共太羹。
赋得禁城春色晓苍苍
作者：玄烨
朝代：清

淑色曈昽射早光，御园梅柳怯寒霜。三宫紫气通瑶殿，九陌和风到建章。春社先农开布种，初辛祈谷望书祥。莺声燕语添诗思，欲去浮文夙夜忙。
赋得秋水共长天一色
作者：玄烨
朝代：清

江渚长天一目收，滕王风送引扁舟。当年未识文章巧，唐世诗词并水流。
赋得绿树阴浓夏日长
作者：玄烨
朝代：清

绿槐影荫碧纱厨，茂树纷纷叶渐殊。绵雨新霖消九夏，薰风初热未三驱。末垂蝉咽浓阴下，脩景云开炎暑无。长日山中吟咏毕，气清塞外鄙凉珠。
赋得芳气有无中
作者：玄烨
朝代：清

大儒吟咏物，正自托诗情。气质原含内，芬芳远向荣。藕花中外直，绛雪有无名。惟愿菊兰气，山林勿使轻。
赋得陇麦
作者：玄烨
朝代：清

节迟谷雨后，田麦始分畦。已送花开尽，难将春事稽。纯阳时序近，馀闰化成齐。未卜阴晴适，先期辑庶黎。
赋得雨去花光湿风归叶影疏
作者：玄烨
朝代：清
体裁：五言律诗

晚蝉声渐急，白雁暂高飞。月照湖光转，波连山色微。荷疏知气肃，花老觉时非。不必愁秋冷，宫人自有衣。
赋得雨洒石壁来
作者：玄烨
朝代：清

润叶随风洗绿枝，群峰著雨尽离披。阴霖又念农家业，事事何烦先预知。
赋得霜叶红于二月花
作者：玄烨
朝代：清

塞鸿初度惊霜信，枫叶流丹树树红。最喜山林清俗念，故应暂却世尘风。
赐云南法界寺讲经溥畹
作者：玄烨
朝代：清

昆明度法语，滇海论新禅。万里虽云远，金经自有传。
赐吏部尚书宋荦予告还里
作者：玄烨
朝代：清

久任封疆事，苏台净点尘。东曹班次重，北阙性情真。怜旧吟风度，无文饯老臣。林泉益壮志，当乐故乡春。
赐圣感寺僧海岫
作者：玄烨
朝代：清

翛然老衲净尘缘，台殿参差起瑞烟。驯鸽檐前应受戒，游鳞花下亦参禅。
赐大学士冯溥
作者：玄烨
朝代：清

环海销兵日，元臣乐志年。草堂开绿野，别墅筑平泉。望切岩廊重，人思霖雨贤。青门归路远，逸兴豁云天。
赐大学士杜立德
作者：玄烨
朝代：清

十载资贤佐，劳深致太平。吁谟留紫闼，风度重丹楹。方倚盐梅略，难违丘壑情。餐芝黄绮伴，轩冕有馀清。
赐大学士温达
作者：玄烨
朝代：清

自少存心敦孝友，中年芳誉畹兰清。枢垣华省看封事，储粟经邦著政声。三殿丝纶资作楫，九霄雨露启和羹。君臣须发苍然矣，时念虞廷进善旌。
赐大将军安亲王岳乐二首
作者：玄烨
朝代：清

大开册府纪元功，伐罪安民将略雄。伫见天潢蒙上赏，明光高宴赋彤弓。洞庭南岳尽提封，九伐勋名勒景钟。眼底穷荒皆赤子，早销金甲劝三农。
赐大将军安亲王岳乐二首·其一
作者：玄烨
朝代：清

大开册府纪元功，伐罪安民将略雄。伫见天潢蒙上赏，明光高宴赋彤弓。
赐大将军安亲王岳乐二首·其二
作者：玄烨
朝代：清

洞庭南岳尽提封，九伐勋名勒景钟。眼底穷荒皆赤子，早销金甲劝三农。
赐奉命大将军杰淑二首
作者：玄烨
朝代：清

卷旆生风壮气扬，早持龙节定炎方。秋毫无犯民心悦，尽扫欃枪奏凯章。旄钺才临父老迎，楼船一举海波清。金瓯已定千年业，铜柱须标万古名。
赐奉命大将军杰淑二首·其一
作者：玄烨
朝代：清

卷旆生风壮气扬，早持龙节定炎方。秋毫无犯民心悦，尽扫欃枪奏凯章。
赐奉命大将军杰淑二首·其二
作者：玄烨
朝代：清

旄钺才临父老迎，楼船一举海波清。金瓯已定千年业，铜柱须标万古名。
赐宁古塔将军巴海诗
作者：玄烨
朝代：清

夙简威名将略雄，高牙坐镇海云东。旌麾到处销兵气，壁垒开时壮武功。尽使版图归化日，远教边徼被皇风。酬勋世锡丹书重，勉尔长思报国忠。
赐宴诸蒙古
作者：玄烨
朝代：清
体裁：七言律诗

羽林列队宴行宫，内外绥怀一体中。霜仗煇煌明塞日，晴斿宛转捲边风。人沾挏酒群情洽，乐合羌笳率舞同。卉服狨裘无老幼，欢然尽识化钧公。
赐将军吴英
作者：玄烨
朝代：清

水陆封疆六十年，曾经百战驾轻船。蓬台远涉鲸鲵浪，岛屿全消烽火烟。将老偏宜立志壮，宸襟每注施恩延。波涛有作须先靖，黾勉防微计未然。
赐将军孙思克
作者：玄烨
朝代：清

天讨恭行日，军威战捷时。列营张犄角，扼吭有偏师。立见穷追尽，能承节制奇。鹰扬资远略，宿望在西陲。
赐将士食
作者：玄烨
朝代：清

万骑拥雕弓，长鸣向北风。龙荒弥旷远，虎旅正骁雄。战鼓黄云外，旌门紫气中。朕躬方蓐食，与尔六军同。
赐峨嵋老僧
作者：玄烨
朝代：清
体裁：四言诗

名山越遍，未到天涯。欲得真印，勤修离家。雷音虽拜，那见拈花。知此无益，再游中华。八旬老矣，行履不斜。言语忠厚，一字弗遮。观尔朴诚，朕意甚嘉。峨嵋峍崒，直逼云霞。明心见性，静守毋哗。
赐抚远大将军图海二首
作者：玄烨
朝代：清

两朝密勿重元臣，秉钺登坛西定秦。钟鼎功名悬日月，丹青事业画麒麟。威名万里作长城，壁垒旌旗壮远征。绥靖边陲驰露布，凯旋立奏泰阶平。
赐抚远大将军图海二首·其一
作者：玄烨
朝代：清

两朝密勿重元臣，秉钺登坛西定秦。钟鼎功名悬日月，丹青事业画麒麟。
赐抚远大将军图海二首·其二
作者：玄烨
朝代：清

威名万里作长城，壁垒旌旗壮远征。绥靖边陲驰露布，凯旋立奏泰阶平。
赐护军统领桑格
作者：玄烨
朝代：清

百战威名已早扬，频年秉钺在岩疆。素知果勇兼韬略，应著弘图肃鬼方。
赐施烺诗
作者：玄烨
朝代：清

岛屿全军入，沧溟一战收。降帆来蜃市，露布彻龙楼。上将能宣力，奇功本伐谋。伏波名共美，南纪尽安流。
赐旧时讲学
作者：玄烨
朝代：清

几前烛下长谈论，今日忽为垂老人。怜尔林泉安淡薄，因思畴昔侍枫宸。
赐松江提督赵珀
作者：玄烨
朝代：清

忆昔云间山水邦，波流清润抵松江。春秋久未临銮辂，时刻尝怀拥节幢。训练多方娴步伐，抚循成俗重敦庞。建牙好慰军民望，服众投醪士气降。
赐江宁文武将士宴于教场
作者：玄烨
朝代：清

瑞云捧日晓初晴，丽景天开羽仗明。扈跸赳桓多绛灌，分行俊誉尽璁珩。三浆满浥沾须遍，五载南巡泽再倾。文穆武恬惭化理，万方无事宴升平。
赐皇太子生辰诗
作者：玄烨
朝代：清

百岁桐长老，千年松满枝。万峰迎瑞气，亿兆庆灵芝。
赐皇子允祀
作者：玄烨
朝代：清

戎行亲莅制机宜，栉沐风霜总不辞。随侍晨昏依帐殿，焦劳情事尔应知。
赐皇子允祉
作者：玄烨
朝代：清

玉弩金戈壮此行，期门环卫在连营。深居莫忘勤劳意，须识间关出塞情。
赐皇子允祐
作者：玄烨
朝代：清

逆我颜行讨必加，六军严肃静无哗。分营此日如棋布，奋武群看捲塞沙。
赐直隶巡抚于成龙
作者：玄烨
朝代：清
体裁：五言律诗

自昔崇廉治，勤思吏道澄。郊圻王化始，锁钥重臣膺。政绩闻留犊，风期素饮冰。勖哉贞晚节，褒命日钦承。
赐老大臣
作者：玄烨
朝代：清

旧日讲筵剩几人，徒伤老朽并君臣。平生壮志衰如许，诸事灰心懒逼真。求简逡巡多恍惚，遇烦留滞累精神。年来词赋荒疏久，觅句深惭笔有尘。
赐超玉和尚
作者：玄烨
朝代：清

秦晋山河巡幸毕，回銮揽辔历新中。忽闻梵语如风送，疑是江南话桂丛。
赐辅国将军俄启诗
作者：玄烨
朝代：清

观德由来上古风，手持满月绿沉弓。鹰扬虎视流星远，中鹄穿杨为世雄。
赐高士奇
作者：玄烨
朝代：清
体裁：七言绝句

廿年载笔近螭头，心慕江湖难再留。忽忆当时论左国，依稀又是十三秋。
赤城
作者：玄烨
朝代：清

慈宫曾驻此温泉，展转依稀廿五年。今日征途冰未解，当时冻岭雪还全。渐近边关风土别，长驱旌旆岳山连。孤城寒重深宵静，敢卜龙沙奏凯旋。
赵北口
作者：玄烨
朝代：清

赵北时巡至，燕南古戍闻。人烟生晓市，桥影漾晴云。浴鸟迎船出，垂杨隔浦分。中流清赏洽，箫鼓陋横汾。
赵北口水淀作
作者：玄烨
朝代：清

风微见水绿，日暖弄窗妍。树老依根壮，心平任物迁。维舟临草岸，挥翰借壶天。非是禽鱼乐，人稠万户烟。
趵突泉
作者：玄烨
朝代：清

十亩风潭曲，亭间驻羽旂。鸣涛飘素练，迸水溅珠玑。汲杓旋烹鼎，侵阶暗湿衣。似从银汉落，喷作瀑泉飞。
趵突泉留题源清流洁四字
作者：玄烨
朝代：清

突兀泉声涌净波，东流远近浴羲和。源清分派白云洁，不虑浮沙污水涡。
过临清闸
作者：玄烨
朝代：清

岸转蒲帆速，樯回树影低。波倾闸势险，溜紧浪声齐。连岁歌云汉，今春释惨悽。往还为赤子，注意在黔黎。
过云栖憩竹林下令人斸笋斸兰
作者：玄烨
朝代：清

寻春二月幸云栖，满目天光入品题。密林布荫樵渔乐，幽柏成行蕙芷齐。浴手临泉开箨笋，傍岩倚石选蓬藜。馀杭风景西湖胜，未若山中待竹迷。
过八闸
作者：玄烨
朝代：清
体裁：七言绝句

宛转河形一线通，潴流叠石赖人功。天庾岁岁关飞挽，全在随时启闭中。
过团河
作者：玄烨
朝代：清

远水团沙白，温风绝塞收。三星流火夕，已拥翠云裘。
过固关入山西境
作者：玄烨
朝代：清

鸟道入云中，风光塞漠同。人依险地立，城自越山丛。俗朴观民舍，才多壮士雄。芹泉连冀北，回首指青骢。
过密云作
作者：玄烨
朝代：清
体裁：五言律诗

秋气驱残暑，青林堕叶稀。马嘶凉籁动，蝉噪夕阳微。河绕遥通塞，山回尽拱畿。黍苗膏雨足，岁事念民依。
过广宁望医巫闾山
作者：玄烨
朝代：清

名山插霄汉，朵朵青芙蓉。连亘数十里，隐现千百重。迢遥不可极，黛色堆奇峰。窈窕复岝㟧，郁郁多苍松。中有桃花洞，杳霭常云封。万古镇幽州，秩祀同岱宗。盻望生引领，瞻顾停六龙。何时一登览，荡涤疏心胸。
过明太祖陵有感
作者：玄烨
朝代：清
体裁：七言绝句

拔起英雄草昧间，煌煌大业岂能删。玉鱼金碗虽如故，烟雾低迷独怆颜。
过桃花岭至玉泉寺
作者：玄烨
朝代：清

度岭穿云路始平，停镳聊憩小池清。游鱼自有悠然意，岂识乾坤造物宏。
过永安桥口占
作者：玄烨
朝代：清

夹路飞尘宿雨消，十年曾此驻龙镳。春风城阙知非远，几处轻寒变柳条。
过独石口
作者：玄烨
朝代：清

关名独石插遥天，路绕青冥绝嶂悬。翠壁千寻标九塞，黄云万叠护三边。霓旌晓度长城月，毳帐春回大漠烟。总为民生勤战伐，不辞筹画在中权。
过维扬
作者：玄烨
朝代：清

重过䢴沟地，春风细草生。帆樯连贾舶，笙吹满江城。物力须教惜，民情亦见诚。繁华当淑景，气象喜充盈。
过维扬
作者：玄烨
朝代：清
体裁：五言律诗

重过邗沟地，春风细草生。帆樯连贾舶，笙吹满江城。物力须教惜，民情亦见诚。繁华当淑景，气象喜充盈。
过阙里
作者：玄烨
朝代：清

鸾辂来东鲁，先登夫子堂。两楹成俎豆，数仞见宫墙。道统唐虞接，儒宗洙泗长。入门抚松柏，瞻拜肃冠裳。
过马邑望雁门关
作者：玄烨
朝代：清
体裁：七言绝句

南指重山望雁门，苍然岚气结朝昏。当春田土皆耕耨，阡陌绵绵古塞原。
近郊
作者：玄烨
朝代：清
体裁：七言绝句

銮舆还旆近郊坰，自此边方贺永宁。匝岁归程当夏月，又逢禾黍雨中青。
远望西山积雪
作者：玄烨
朝代：清

积雪西山秀，仙峰玉树林。冻云添暮色，寒日淡遥岑。
违皇太后定省言怀
作者：玄烨
朝代：清

帐殿风高日影移，庭闱常忆问安时。寸心每自依清禁，慈念遥应系北陲。柔远肯教罹疾苦，除残焉敢惜胼胝。预期露布飞章入，早报瑶阶母后知。
途中新夏
作者：玄烨
朝代：清

边草才青节序更，征裘未换入朱明。遥思南陌东阡候，正是居人急耦耕。
途中览皇太子仿书以示之
作者：玄烨
朝代：清

奎文一画开天象，保氏先教识六书。笔势须知贵严正，好将功力足三馀。
途中长至
作者：玄烨
朝代：清

关塞经时跸未回，律逢葭琯暗飞灰。遥知日晷添宫线，暖阁前头放早梅。
途中长至
作者：玄烨
朝代：清

旌门已报黄钟节，六琯葭飞律未残。叆叆占云书太史，玱玱执玉忆郊坛。阳升一线宫中日，冰合重渊野外寒。景福重闱应有庆，晴光捧处是长安。
途次书怀
作者：玄烨
朝代：清

长乐慈颜两月违，白云迢递恋春晖。轻舟不系兼程进，应话民风坐漏稀。
途次端午
作者：玄烨
朝代：清

蕤宾逢夏律，午日俯澄流。黄鸟林中变，新蒲岸外稠。宫筵传綵粽，仙酒泛丹榴。遥忆蓬莱上，垂杨荫御沟。
途次网得鲜鱼驰进两宫兼志思慕之诚
作者：玄烨
朝代：清

千里难承玉陛欢，鲜鳞网得劝加餐。遥知长信开函日，定荷慈颜一笑看。
途次逢寒食
作者：玄烨
朝代：清

何处来春风，澹荡开晴旭。不见杏花红，才逢柳梢绿。
途间纪事
作者：玄烨
朝代：清
体裁：五言排律

昔闻灵贶说，今见异河来。潆曲经山谷，汪洋历涧隈。安营流渐下，决堰势初回。马饮无须窟，人尝止用杯。村荒咸得润，夜静响同雷。讵但沾行帐，还能沃土垓。仰邀天顾重，顿使地形开。七校多欣悦，何劳渴指梅。
通惠河阅运艘
作者：玄烨
朝代：清

千樯争溯白蘋风，飞挽东南泽国同。已见灵长资水德，也应辛苦念田功。
遣使示皇太子捷音
作者：玄烨
朝代：清

逋寇多年快剪除，风清塞北已回车。遥知念切驰相慰，驿骑南归赐捷书。
遥祝皇太后千秋
作者：玄烨
朝代：清
体裁：五言律诗

临风怀绣扆，佳气望瑶宫。月首蓂三叶，冬迟菊万丛。寿尊浮碧蚁，笺奏托云鸿。景祚绵绵永，南山颂不穷。
避暑畅春园雨后新月
作者：玄烨
朝代：清

园亭气爽雨初晴，新月胧胧透树明。漏下微眠思治道，未知清夜意何生。
避暑驻跸山庄六月间阴霖少晴自立秋日晴霁喜怀
作者：玄烨
朝代：清

亢旸望十雨，霪雨思晴天。累日贯秋序，终朝潦水绵。身虽无暑汗，心实抱迍邅。忽睹西风紧，油云逐岭巅。
避雨闻钟
作者：玄烨
朝代：清

雨阻端阳涌翠隈，荷香瀑水点新苔。午钟忽送昙花曲，那得閒心笑几回。
邓尉小轩望太湖
作者：玄烨
朝代：清

山轩閒坐倚前楹，万顷澄湖夕照明。夜久天心初月上，笙簧谡谡奏松声。
邓尉山
作者：玄烨
朝代：清

邓尉知名久，看梅及早春。岂因耽胜赏，本是重时巡。野霭朝来散，山容雨后新。缤纷开万树，相对惬佳辰。
郊外偶作
作者：玄烨
朝代：清

乳燕衔泥花影静，鸣鸠唤雨树林深。豫游不独题诗意，要识熙熙暤暤心。
郊外即事
作者：玄烨
朝代：清

初蝉鸣暑气，雀噪满林枝。蜂蝶花间舞，有情人不知。
鄂尔多斯行围雉兔甚多
作者：玄烨
朝代：清
体裁：七言绝句

地敞沙平河外天，合围雉兔日盈千。筹边正欲劳筋骨，时控雕弧左右弦。
鄚州杂诗五首
作者：玄烨
朝代：清

条风鼓棹动清漪，夹岸青青杨柳垂。轻转牙樯观易水，波光日影映旌旗。桃花历落李花开，绿柳含烟傍水隈。鸿雁平沙看不尽，春光暧暧入蓬莱。为省春耕历灞沣，銮舆频止劝农功。柴门掩处烟村静，碧水长桥落彩虹。阳气温和临树久，花繁物静草芊芊。莎添嫩色含波绿，柳覆金堤翠幕连。野水瀰漫处处长，方流涵玉动珠光。风移藻荇波痕阔，千点鹥凫柳一行。
鄚州杂诗五首·其一
作者：玄烨
朝代：清

条风鼓棹动清漪，夹岸青青杨柳垂。轻转牙樯观易水，波光日影映旌旗。
鄚州杂诗五首·其三
作者：玄烨
朝代：清

为省春耕历灞沣，銮舆频止劝农功。柴门掩处烟村静，碧水长桥落彩虹。
鄚州杂诗五首·其二
作者：玄烨
朝代：清

桃花历落李花开，绿柳含烟傍水隈。鸿雁平沙看不尽，春光暧暧入蓬莱。
鄚州杂诗五首·其五
作者：玄烨
朝代：清

野水瀰漫处处长，方流涵玉动珠光。风移藻荇波痕阔，千点鹥凫柳一行。
鄚州杂诗五首·其四
作者：玄烨
朝代：清

阳气温和临树久，花繁物静草芊芊。莎添嫩色含波绿，柳覆金堤翠幕连。
鄚州河道
作者：玄烨
朝代：清

藻密行舟涩，湾多转楫频。帆悬风正处，烟火近通津。
野望
作者：玄烨
朝代：清

岭外茅茨小，林端烟火迟。田家耕凿意，一一九重知。
金山
作者：玄烨
朝代：清

一览江天胜，东南势尽收。帆樯来极浦，台榭起中流。路出丹崖上，烟同碧汉浮。登临豁心目，浩荡俯沧洲。
金山寺月夜
作者：玄烨
朝代：清
体裁：七言绝句

江山春物已雍和，万里晴光月倍多。重倚高楼观海阔，浩然心境更如何。
金山江天寺
作者：玄烨
朝代：清

独爱江天寺，停桡上碧峰。波澜声浩浩，楼阁势重重。日暖浮双树，风微送午钟。遥看南北岸，春色澹春容。
金山雨望
作者：玄烨
朝代：清
体裁：七言绝句

烟树重重两岸间，流云著水水漫漫。江烟江树无穷尽，不让蓬瀛岛上山。
金莲盛放
作者：玄烨
朝代：清

曾观贝叶志金莲，再见清凉遍地鲜。近日山房栽植茂，参差高下共争妍。数亩金莲万朵黄，凌晨浥露色辉煌。薰风拂槛清波映，并作芙蕖满院香。
金莲盛放·其一
作者：玄烨
朝代：清

曾观贝叶志金莲，再见清凉遍地鲜。近日山房栽植茂，参差高下共争妍。
金莲盛放·其二
作者：玄烨
朝代：清

数亩金莲万朵黄，凌晨浥露色辉煌。薰风拂槛清波映，并作芙蕖满院香。
金陵旧紫禁城怀古
作者：玄烨
朝代：清

秣陵旧是图王地，此日鸾旗列队过。一代规模成往迹，六朝兴废逐流波。宫墙断缺迷青琐，野水湾环剩玉河。治理艰勤重殷鉴，斜阳衰草系情多。
钱塘江潮
作者：玄烨
朝代：清

相传冰岸雪崖势，滚滚掀翻拥怒涛。风静不闻千里浪，三临越地识江皋。
铁岭
作者：玄烨
朝代：清

雨馀塞草自绿，日出山花更红。辙迹神州近远，骥鸣广陌西东。
铁瓮城
作者：玄烨
朝代：清

万里晴江拥舳舻，城高铁瓮接康衢。遗铭欲探华阳迹，旧宅难寻海岳图。半面烟岚雄北固，一方形势控东吴。龙舟漫道巡行盛，多恐深居政未敷。
锡山
作者：玄烨
朝代：清

朝游惠山寺，閒饮惠山泉。漱石流仍洁，分池溜自圆。松间幽径辟，岩下小亭悬。聊共群工濯，天真本浩然。
锦州道上
作者：玄烨
朝代：清

野径临官驿，炊烟出杳冥。地连榆塞紫，山列锦屏青。城郭知何处，旌旄只暂停。版图归大业，堠火罢林坰。
长安行
作者：玄烨
朝代：清

河山天险古金汤，都邑规模溯汉唐。陆海膏腴本沃壤，秦风剽悍称岩疆。每因眷念劳中夜，忍使时巡后一方。远幸冲寒访民隐，终南太华遥相望。豳岐不乏耕织业，漆沮尚存蒐狩场。重农藏富屡诏谕，雨旸时若歌丰穰。雄兵超距贾馀勇，野老讴吟多宿粮。要令遐陬沾湛露，讵以无事弛边防。大阅三军训甲士，来朝诸部趋蕃王。蠲租恤下恩未已，共跻仁寿乐且康。渭水冰消回暖律，南山烟霭动初阳。停銮怀古还披卷，宵旰勤求意不忘。
长江夜月
作者：玄烨
朝代：清

万顷沦涟映，平沙一望收。天光起水色，云影共波流。隔岸姑苏远，临轩夜月浮。民情咸自得，何必泛龙舟。
长江静浪歌
作者：玄烨
朝代：清

传来江势最凶险，万里长流湍潋滟。葱岭分派自岷山，江汉黑水界蜀陕。逶迤东注百川归，萦带如驶经诸矶。风波云雾全眇眇，群峰屹立暝烟微。铁锁横江原气怯，投鞭断流借盖威。未若自然顺天意，无怠无荒广川济。利涉须凭正刚柔，分理全赖作舟枻。仁者如斯称水德，治人御事先光霁。最喜长江能容物，更羡长江有宽厉。每度无险浪且平，登临慷慨古今情。未卜始终概难信，愿言永静勿纷更。
长至日祀天圜丘有述四章
作者：玄烨
朝代：清

于穆天縡，鉴观惟赫。播物无私，佑于有德。高皇受命，膺符阐绎。丕显太宗，廓图登绩。眷我皇考，九围是式。克享天心，立民之极。洪惟景运，集于渺躬。南谐北燮，君兹万邦。夙夜敬止，恒惕于衷。毋曰高高，听卑则聪。毋曰盱盱，视远斯通。罔敢逸豫，昭事必恭。是月仲冬，维日长至。爰启泰坛，肃将禋祀。济济奉璋，群工在位。牲玉既陈，籥舞乃备。对越有虔，百神攸暨。云旓扬扬，华皇晢晢。乃辨云物，载观载书。乃占丰年，多黍多稌。南陆曜采，导我归舆。芸香始生，景长以舒。初阳来复，相协厥居。垂象是则，奉若不渝。
长至日祀天圜丘有述四章
作者：玄烨
朝代：清
体裁：四言诗

于穆天縡，鉴观惟赫。播物无私，佑于有德。高皇受命，膺符阐绎。丕显太宗，廓图登绩。眷我皇考，九围是式。克享天心，立民之极。（一章）洪惟景运，集于渺躬。南谐北燮，君兹万邦。夙夜敬止，恒惕于衷。毋曰高高，听卑则聪。毋曰盱盱，视远斯通。罔敢逸豫，昭事必恭。（二章）是月仲冬，维日长至。爰启泰坛，肃将禋祀。济济奉璋，群工在位。牲玉既陈，籥舞乃备。对越有虔，百神攸暨。云旓扬扬，华皇晢晢。（三章）乃辨云物，载观载书。乃占丰年，多黍多稌。南陆曜采，导我归舆。芸香始生，景长以舒。初阳来复，相协厥居。垂象是则，奉若不渝。（四章）
閒坐咏竹
作者：玄烨
朝代：清

门外千竿细竹，窗前万朵鲜花。秋寒众色皆变，惟尔霜姿可嘉。
阅两河告成事毕因有恩诏星夜回京至天津书怀
作者：玄烨
朝代：清

阅河临南国，飞旆转金台。不畏中宵困，岂因华祝催。千秋明镜鉴，万寿鄙霞杯。沐雨栉风紧，恩从涣汗开。
阅永定河堤
作者：玄烨
朝代：清

豫定安澜在事前，每逢雨潦自心牵。帑金不惜筹耕种，膏土惟思广陌阡。堤老失防愁剥蚀，岸坚常护幸安全。肩舆频视桃花水，滚滚浑波通碧涟。
阅河
作者：玄烨
朝代：清
体裁：七言绝句

淮黄疏浚费经营，跋涉三来不惮行。几处堤防亲指画，伫期耕稼乐功成。
阅河之便奉皇太后临幸武林是日喜晴
作者：玄烨
朝代：清
体裁：七言律诗

雄城千雉带江湖，羽卫重临气象殊。九有承欢逢胜日，万民拥戴满亨衢。时当丰岁人咸乐，海不扬波泽远濡。况是春阳布暄暖，无边韶景溢舆区。